Ελευθερία Τομπατζόγλου (δικηγόρος οικ. Φύσσα) στο Reader.gr: Η ΧΑ δεν μπορεί να αποσυνδεθεί από τη βία | Reader.gr\nΕλευθερία Τομπατζόγλου (δικηγόρος οικ. Φύσσα) στο Reader.gr: Η ΧΑ δεν μπορεί να αποσυνδεθεί από τη βία\nΘα μπορούσε να είναι σε μικρογραφία η ελληνική «Δίκη της Νυρεμβέργης», όμως στην περίπτωση της λεγόμενης «δίκης της Χρυσής Αυγής», κατηγορούνται 69 άτομα, 18 εκ των οποίων εκλεγμένοι στις βουλευτικές του 2012 σε σχέση με τα μόλις 24 της πραγματικής δίκης της Νυρεμβέργης.\nΟι 270 δικάσιμοι έχουν ήδη ξεπεραστεί στις 120 εβδομάδες που έχει διαρκέσει η δίκη, περισσότεροι από 150 ήταν οι μάρτυρες κατηγορίες, ενώ τα αναγνωστέα της πολιτικής αγωγής που μόλις ολοκληρώθηκαν ήταν... αμέτρητα. Η Ελευθερία Τομπατζόγλου, μια εκ των δικηγόρων της οικογένειας Φύσσα που έχει και η ίδια δεχτεί επίθεση των Χρυσαυγιτών μιλά στο Reader.gr, πέντε χρόνια μετά τη δολοφονία του Παύλου Φύσσα και ξεκαθαρίζει πως θα ήταν «ουτοπία να περιμένει κανείς να ξεμπλέξουμε με τον φασισμό με την απόφαση ενός δικαστηρίου».\nΜιλά για τη μέθοδο των χτυπημάτων των Ταγμάτων Εφόδου που ξετυλίγεται από μαρτυρίες και έγγραφα της δίκης, ενώ εξηγεί τι επιβεβαίωσε η έρευνα της Forensic Architecture που απεικόνισε ψηφιακά τις στιγμές πριν τη δολοφονία του Παύλου Φύσσα και εκτιμά ότι η δολοφονική δράση της οργάνωσης συνεχίζεται γιατί «Η Χρυσή Αυγή δεν μπορεί να αποσυνδεθεί από τη βία».\n- Τι καινούργιο μας έδωσε η ψηφιακή απεικόνιση των όσων προηγήθηκαν μέχρι τη δολοφονία του Παύλου Forensic Architecture, έρευνα η οποία έγινε με πρωτοβουλία της οικογένειας του Παύλου Φύσσα; Ποια η διαφορά με όσα ξέραμε;\nΌλα όσα επιβεβαιώθηκαν, είχαν ήδη κατατεθεί από μάρτυρες. Από την παρατήρηση των βίντεο -όλα αυτά τα βίντεο ήταν μέρος της δικογραφίας, τα είχαν κατασχέσει οι αστυνομικοί από τα καταστήματα της περιοχής- τα είχαμε φυσικά εντοπίσει εξετάζοντας τη δικογραφία, αυτό όμως που έγινε μέσω αυτής της μελέτης, είναι να συνενωθούν οι εικόνες. Από την αρχή του δρόμου μέχρι και το σημείο της δολοφονίας, όποιες κάμερες υπήρχαν συγχρονίστηκαν με σκοπό να φανεί η ροή των γεγονότων. Ταυτόχρονα συγχρονίστηκαν και τα σήματα των αστυνομικών. Αυτό που προέκυψε είναι: να βλέπουμε την εικόνα και ταυτόχρονα να ακούμε τι μετέδιδαν οι αστυνομικοί στο κέντρο.\nΑυτό που προέκυψε, που ουσιαστικά επιβεβαιώθηκε ακόμα μια φορά, είναι ότι: Το τάγμα εφόδου συγκροτήθηκε, αφού είχε σταλεί μήνυμα από την τοπική της Νίκαιας προς τα μέλη της τοπικής. Οι άνθρωποι αυτοί εμφανίστηκαν στο σημείο με οχτώ μηχανές και τρια αυτοκίνητα, μέσα σε αυτά και εκείνο του Ρουπακιά που δολοφόνησε τον Παύλο. Επιβεβαιώθηκε η παρουσία των αστυνομικών την ώρα της δολοφονίας στο σημείο της δολοφονίας και ουσιαστικά καταρρίφθηκε ο ισχυρισμός των αστυνομικών ότι δεν πρόλαβαν να φτάσουν.\nΦαίνεται σαφώς ότι κάνουν τον κύκλο του τετραγώνου, απέναντι από το σημείο της δολοφονίας κάτι για το οποίο ενώ είχαν ερωτηθεί πολλάκις το είχαν αρνηθεί όλοι τους. Από την κάτω πλευρά του τετραγώνου, ήταν συγκεντρωμένο το τάγμα της Χρυσής Αυγής στην Παύλου Φύσσα (πρώην Τσαλδάρη), πράγμα που σημαίνει ότι κάνοντας αυτό τον κύκλο οι αστυνομικοί ουσιαστικά διέσχισαν το τάγμα. Που σημαίνει ότι είδαν τα όπλα, κάτι άλλωστε που έχουν διαβιβάσει, αλλά παρόλο αυτά δεν ζήτησαν ενισχύσεις.\nΕίναι ξεκάθαρο ότι θα είδαν και τις επιθετικές τους προθέσεις. Σε κάθε περίπτωση, το απέκρυψαν. Απέκρυψαν ουσιαστικά, τέσσερα λεπτά παρουσίας τους στο χώρο.\n- Που βρισκόμαστε στη διαδικασία και πόσο θα διαρκέσει ακόμα;\nΣήμερα (σ.σ. 12/9) τελείωσαν τα αναγνωστέα έγγραφα που προσκόμισε η πολιτική αγωγή και ξεκίνησε να παραδίδει έγγραφα στην έδρα η υπεράσπιση. Θα συνεχίσουμε με αυτά και μετά το τέλος αυτής της διαδικασίας, θα καταθέσουν οι μάρτυρες υπεράσπισης, δηλαδή αυτοί που έχουν προτείνει οι κατηγορούμενοι. Μια εκτίμηση που δεν μπορεί να είναι αρκετά ακριβής, γιατί δεν γνωρίζουμε και τον όγκο των εγγράφων που θα προσκομίσουν, ούτε τον ακριβή αριθμό των μαρτύρων που τελικά θα καταθέσουν είναι περίπου μέχρι τέλος του 2018 χρόνου. Μετά από αυτό, θα ξεκινήσουν οι απολογίες των κατηγορουμένων.\n- Είμαστε πλέον πέντε χρόνια μετά την δολοφονία του Παύλου Φύσσα, και τρια χρόνια από το ξεκίνημα της δίκης. Υπάρχει μια γενική αίσθηση ότι η απόδοση δικαιοσύνης σ' αυτή την υπόθεση έχει καθυστερήσει. Τη συμμερίζεσαι;\nΞεκινάμε από το αντικειμενικό γεγονός ότι είναι μια δίκη που έχει κρατήσει πάρα πολύ. Αυτό που θα πρέπει να σταθμίσουμε είναι τον όγκο των στοιχείων, τον τεράστιο αριθμό των μαρτύρων που έφτασαν σχεδόν τους 150, τον αριθμό των κατηγορουμένων που είναι 69 με ότι αυτό συνεπάγεται για την δικονομική τους παρουσία μέσα στην αίθουσα. Εκτός από τους πρώτους μήνες που οι δικάσιμοι ήταν πιο αραιές μέσα στο μήνα και αν εξαιρέσουμε και ένα διάστημα 5+ μηνών που είχαν αποχή οι δικηγόροι, κατά τα λοιπά η δίκη έχει έναν ρυθμό δέκα συνεδριάσεων τον μήνα, ο οποίος με αντικειμενικά δεδομένα είναι υπεραρκετός. Είναι άλλωστε οι μισές εργάσιμες των δικαστηρίων. Κατά συνέπεια αυτή τη στιγμή έχει έναν σταθερό ρυθμό και προχωράει.\n- Υπάρχει θεωρείς ο κίνδυνος, με τόση απόσταση από τη δολοφονία μια ποινή που δεν θα είναι η αρμόζουσα, να περάσει «αναίμακτα»;\nΑυτή η διάρκεια μπορώ να κατανοήσω ότι ίσως έχει κουράσει τον κόσμο, η αναμονή και αυτός είναι ίσως και ένας λόγος που το κίνημα δεν μπορεί να είναι παρόν και να παρακολουθήσει πολύ στενά τις εξελίξεις. Παρόλα αυτά θεωρώ ότι από το σημείο που ξεκίνησε η επίδειξη των αναγνωστέων εγγράφων, των βίντεο και των ηχητικών, το θέμα έχει σαφώς τραβήξει και πάλι τα βλέμματα.\nΤα ΜΜΕ για τους δικούς τους λόγους όπως φαίνεται, δεν είχαν πρόθεση να προβάλλουν τη δίκη. Αυτό που μας ενδιαφέρει εμάς, είναι ο κόσμος. Απ' ότι φαίνεται, τόσο από την παρουσία του κόσμου στις εκδηλώσεις όσο και ιντερνετικά, υπάρχει μεγάλη κινητικότητα και ενδιαφέρον.\nΣε κάθε περίπτωση δεν είναι ένα αδίκημα που τελέστηκε, μια δεδομένη χρονική στιγμή όπως οποιαδήποτε άλλη δολοφονία που συνέβη εκείνη τη στιγμή και δεν είχε ούτε πριν ούτε μετά συνέπειες. Εδώ μιλάμε για μια εγκληματική οργάνωση με διαρκή δράση, η οποία δεν έχει σταματήσει ακόμα και σήμερα. Επιθέσεις, αραιότερες βέβαια, γίνονται ακόμα και σήμερα.\nΚατά συνέπεια δεν είναι ακριβές το ότι απέχει χρονικά. Απέχει χρονικά, όντως από τη δολοφονία και από τα άλλα αδικήματα, αλλά η δράση της είναι διαρκής.\n- Αμέσως μετά την επίθεση, όλοι νομίζω διαπιστώναμε μια σιγή ασυρμάτου από τα τάγματα εφόδου. Πια μοιάζουν να αποθρασσύνονται ξανά, δεν είναι κι αυτό ένα σύμπτωμα αυτής της απόστασης και ότι νιώθουν ξανά ασφαλείς;\nΔεν είναι θέμα ασφάλειας, αλλά διατήρησης της ισχύος τους στο δρόμο και διατήρησης ουσιαστικά του σκληρού τους πυρήνα. Η Χρυσή Αυγή, δεν είναι ένα κόμμα όπως αυτά της Κεντρικής Ευρώπης, που περιορίζουν τη δράση τους στη ρητορική και το κοινοβούλιο. Ξεκίνησε ως μια οργάνωση δρόμου, η οποία επέλεξε να μετασχηματιστεί σε κομματικό σχηματισμό προκειμένου να έχει κάλυψη ακριβώς γιατί θα προστατεύονταν από το ελληνικό Σύνταγμα και τους δίνει αυτά τα επιχειρήματα που λένε μέχρι και τώρα ότι είναι «νόμιμο πολιτικό κόμμα».\nΠροκείμενου λοιπόν, να διατηρήσουν την πραγματική τους φύση, που είναι αυτή που συγκροτεί και τον πυρήνα της, πρέπει να δείξουν το βίαιο πρόσωπό της. Δεν μπορούν να αποστασιοποιηθούν από τη βία, γιατί με αυτόν τον τρόπο θα χάσουν τους υποστηρικτές τους.\n- Ποιά είναι η στάση που κρατά η Χρυσή Αυγή, απέναντι στον καθ' ομολογία δολοφόνο Ρουπακιά; Είδαμε σε αρκετές περιπτώσεις να προσπαθεί να απαξιώσει τα ίδια της τα μέλη και τις ενέργειές τους.\nΞεκίνησαν με την άρνηση. Ότι ο Ρουπακιάς δεν είναι καν μέλος της Χρυσής Αυγής. Τον χαρακτήριζαν «περαστικό», υποστηρικτή και ότι δεν μπορεί ένα ολόκληρο κόμμα να έχει ευθύνη για την πράξη κάθε παραβατικού οπαδού του. Στην πορεία, όταν διαπιστώθηκε ότι οι δράστες και εν προκειμένω αλλά και όλων των εγκλημάτων για τα οποία κατηγορούνται, είναι μέλη της κάποια εξ αυτών και υψηλόβαθμα, ξεκίνησαν μια προσπάθεια απαξίωσης, στην συγκεκριμένη περίπτωση του τάγματος εφόδου της Νίκαιας.\nΑφού δεν μπορούσαν να αρνηθούν πλέον την άμεση σύνδεσή τους, με τη Χρυσή Αυγή προσπαθούν να παρουσιάσουν, ότι ήταν μεν στη Χρυσή Αυγή, αλλά ήταν ένα ξεχωριστό κομμάτι που δρούσε αυτόνομα και πρόκειται για... τσίρκο και γραφικούς που αυτοβούλως είχαν αποκτήσει αυτή τη δομή τη στρατιωτικοποίηση και όλη αυτή την παράτυπη δράση.\n- Ποιά είναι κατά τη γνώμη της πολιτικής αγωγής, τα σημαντικότερα στοιχεία που αποκαλύφθηκαν στη δίκη μέχρι στιγμής και αποδεικνύουν πέραν πάσης αμφιβολίας ότι η Χρυσή Αυγή, είναι εγκληματική οργάνωση;\nΠρώτα απ' όλα, είναι τα ίδια τα αδικήματα. Από εκεί και πέρα, στο δημόσιο λόγο και του αρχηγού τους και των βουλευτών τους, αυτό που επαναλαμβάνεται συνεχώς είναι ότι «έχουμε στρατιωτική δομή, απόλυτη πειθαρχία, ότι οι εντολές πρέπει να εκτελούνται χωρίς να ασκείται κριτική, άλλοτε χωρίς να ρωτούν καν το γιατί». Όλα αυτά τα στοιχεία, συμπίπτουν και με αυτό που ορίζει ο νόμος σαν εγκληματική οργάνωση.\nΗ υποταγμένη βούληση του μέλους στην ηγεσία, δομή, ιεραρχία και φυσικά οι εγκληματικές πράξεις. Το κίνητρο όλων αυτών των εγκληματικών πράξεων αλλά και αυτό που προσδίδει στη Χρυσή Αυγή τη μορφή αυτή της εγκληματικής οργάνωσης, είναι η ναζιστική της ιδεολογία, η οποία από μόνη της είναι μια ιδεολογία θανατοπολιτικής. «Ο εχθρός πρέπει να πεθάνει». Πως θα επιτευχθεί αυτό; Έχοντας δομή, ιεραρχία, εκτελώντας εντολές και στρεφόμενοι κατά των εχθρών. Με όποιον έχουν αυτοί για εχθρό στο μυαλό τους και οποιαδήποτε κατηγορία κοινωνική, φυλετική, θρησκευτική κ.ο.κ.\n- Η ανάληψη της πολιτικής ευθύνης; Τι σημαίνει πολιτική και όχι ποινική ευθύνη για μια δολοφονία;\nΑυτό για όποιον επιχειρεί να κάνει μια μίνιμουμ πολιτική ανάλυση, είναι σαφές. Είναι μια ακροβασία, που στην πραγματικότητα έγινε προκειμένου να παράσχει κάλυψη για άλλη μια φορά στα μέλη της. Ότι «ναι μεν η ηγεσία είναι εδώ για εσάς» και ταυτόχρονα να πει στον κόσμο προς τα έξω ότι δεν υπάρχει ποινική ευθύνη της Χρυσής Αυγής.\nΕντάσσεται στο λεγόμενο διπλό λόγο της Χρυσής Αυγής. Λένε κάτι το οποίο στον εσωτερικό πυρήνα γίνεται αντιληπτό κάπως, προς τα έξω δε ακούγεται διαφορετικά. Ουσιαστικά παρείχε πολιτική κάλυψη στους δολοφόνους.\nΣτη δίκη έχει ακουστεί, το έχουμε πολλαπλές φορές αναφέρει.\n- Εσύ έχεις δεχτεί επίθεση κατά τη διάρκεια της δίκης στον ελεύθερο κοινωνικό χώρο Φαβέλα στον Πειραιά, η Ευγενία Κουνιάκη, συνήγορος μεταναστών και συνεργάτιδα του Θανάση Καμπαγιάννη, συνηγόρου κι εκείνου της πολιτικής αγωγής έξω από το Εφετείο το ίδιο, φίλοι του Παύλου που ήρθαν να καταθέσουν επίσης. Που αποσκοπούν οι τραμπουκισμοί τους;\nΔεν θέλει να χάσει την ισχύ της στο δρόμο. Δεν μπορεί να αποσυνδεθεί από τη βία. Κάνοντας αυτά μπορεί να χάνουν σε επίπεδο δικαστικό ή επικοινωνιακά στον υπόλοιπο κόσμο, αλλά της προσδίδουν ισχύ στους ίδιους τους υποστηρικτές της. Για τον Ρουπακιά, στα τηλέφωνα έλεγαν ότι «έκανε κάτι καλό για το κόμμα».\n- Τι είναι αυτό που σε εντυπωσίασε από τα όσα ακούστηκαν στη δίκη;\nΑυτό που άργησα πολύ να συνειδητοποιήσω, ήταν η ομοιότητα στον τρόπο δράσης, η ομοιότητα στις επιθέσεις. Είναι εντυπωσιακό πως όλα αυτά τα χρόνια, κάτι που ήταν γνωστό, αλλά όταν τα βλέπεις όλα συγκεντρωμένα είναι εντυπωσιακό πως επί δεκαετίες δρουν με τον ίδιο τρόπο.\nΕπίθεση μαζικά σε μικρότερες ομάδες, με βία με όπλα, με συγκεκριμένο χρόνο δράσης, χτυπάνε και φεύγουν, και μέσα στον χρόνο αυτό τον ελάχιστο προσπαθούν να κάνουν το μέγιστο δυνατό κακό, που είναι όπως έχει αποδειχθεί η αφαίρεση δηλαδή του ζωή του θύματος.\nΌσες φορές και αν το έχω διαβάσει και που το έζησα, αυτό το μίσος και αυτή η βιαιότητα μου φαίνονται ασύλληπτα.\n- Τι θα είχαμε κερδίσει αν η δίκη είχε τηλεοπτική κάλυψη της δίκης;\nΗ εικόνα πάρα πολλές φορές είναι καλύτερη από οποιαδήποτε μετάδοση και από όποιο ρεπορτάζ. Πριν αρχίσει η δίκη το ζητούσε και η Χρυσή Αυγή, δήθεν για να βγουν όλα στη δημοσιότητα. Όταν όμως ήρθε η ώρα σίγησαν, με αποτέλεσμα να μη γίνει δεκτό το αίτημα. Δεν ξέρω αν θα γινόταν κάτι διαφορετικό. Το ενδιαφέρον του κόσμου ίσως να μην είχε κρατηθεί και πάλι στα επίπεδα που θα το θέλαμε.\n- Γιατί η Πολιτική Αγωγή αρνήθηκε σύσσωμη να εξετάσει τους ανώνυμους μάρτυρες;\nΉταν μια επιλογή προκειμένου να είμαστε συνεπείς με αυτά που πιστεύουμε. Δεν τους χρειαζόμασταν, υπήρχαν τόσα πολλά στοιχεία. Δεν χρειαζόμαστε πέντε ανώνυμες μαρτυρίες για να στοιχειοθετήσουμε το κατηγορητήριο. Υπήρχαν άνθρωποι που κατέθεσαν επώνυμα και χωρίς φόβο. Και με τη στάση μας αυτό θέλαμε να δείξουμε, ότι δεν πρόκειται να πατήσουμε σε μια διάταξη η οποία μπορεί να χρησιμοποιηθεί με οποιοδήποτε τρόπο, όταν υπήρχαν 150 μάρτυρες, οι οποίοι ήρθαν φανερά και καταδίκασαν ουσιαστικά με τις καταθέσεις τους τις δράσεις της ΧΑ.\n- Θα ξεμπλέξουμε με τον φασισμό, αν η Χρυσή Αυγή χαρακτηριστεί εγκληματική οργάνωση και η ηγεσία της φυλακιστεί;\nΑν δεν υπάρξει συνολική καταδίκη στην κοινωνία, θα ήταν ουτοπικό να πιστεύουμε ότι μια δικαστική απόφαση θα τους εξαφανίσει. Ο λόγος που συμμετέχουμε και στηρίζουμε τη δίκη, δεν είναι επειδή πιστεύουμε ότι θα εξαφανιστεί το φαινόμενο του φασισμού και η Χρυσή Αυγή.\nΜε δεδομένο ότι αυτή τη στιγμή μιλάμε για μια «Λερναία Ύδρα», τους κόβεις το ένα κεφάλι. Τη νομιμοποίηση απέναντι στο κράτος και απέναντι στον κόσμο. Αν καταρριφθεί ο μύθος του νόμιμου πολιτικού κόμματος, θα είμαστε ένα βήμα πιο κοντά στο να μπορέσουμε και στο δρόμο και στην κοινωνία να πείσουμε τον κόσμο ότι πρόκειται για μια εγκληματική οργάνωση, που ουσιαστικά σκοπό έχει να σκοτώσει οποιονδήποτε είναι διαφορετικός από εκείνη.\nΤο δικαστήριο δεν μπορεί να δικάσει την ιδεολογία. Αυτό πρέπει να γίνει εκτός. Να γίνει κατανοητό ότι η βία, ο θάνατος και ο φασισμός είναι ένα και το αυτό.


Οι μεταλλαγμένοι ιοί που μόλυναν τα μινκ κατά τη διάρκεια του δεύτερου κύματος της πανδημίας τον Νοέμβριο, πέρασαν και στους ανθρώπους\nΜεταλλαγμένα στελέχη του κορονοϊού SARS-CoV-2 εντοπίστηκαν σε 120 δείγματα θετικών στον κορονοϊό κατοίκων της Κοζάνης, των Γρεβενών και της Καστοριάς. Πρόκειται για τις ίδιες παραλλαγές του ιού, που είχαν μολύνει τα μινκ της περιοχής, κατά τη διάρκεια του δεύτερου πανδημικού κύματος και στάθηκαν αφορμή να οδηγηθούν σε θανάτωση χιλιάδες ζώα.\nΟ Δημήτρης Θάνος, Πρόεδρος του Επιστημονικού Συμβουλίου του ΙΙΒΕΑΑ υποστηρίζει μιλώντας στο iatropedia.gr, ότι ο ιός πέρασε από τον άνθρωπο στα μικρά ζώα κι από αυτά, επέστρεψε και μόλυνε τους ανθρώπους.\n“Αναλύσαμε κορονοϊούς που έχουν απομονωθεί από τα μινκ. Ανακαλύψαμε ότι οι ίδιες μεταλλάξεις που υπάρχουν στον άνθρωπο, υπάρχουν και στα μινκ. Προφανώς, αρχικά τα μόλυναν οι άνθρωποι. Και στη συνέχεια αυτά μόλυναν τους ανθρώπους που πήγαν να τα περιποιηθούν. Δεν έχει γίνει ακόμα λεπτομερής ανάλυση της διασποράς του ιού στην περιοχή. Δηλαδή έχουμε αλληλούχιση του γονιδιώματος μόνο σε 120 άτομα στα οποία εντοπίσαμε αυτές τις μεταλλάξεις”, αναφέρει ο κ. Θάνος.\nΟ «κύκλος της μόλυνσης» ανθρώπων και ζώων\nΤον περασμένο Νοέμβριο ταυτοποιήθηκαν στελέχη του κορονοϊού σε 22 μινκ, που μεγάλωναν σε φάρμες στην περιοχή της Κοζάνης. Ο ιός αποδείχθηκε τότε ότι πέρασε στα ζώα, από μολυσμένους με τον ιό ανθρώπους. Τα ζώα έπεσαν κι αυτά “θύματα” της διασποράς του κορονοϊού στην περιοχή.\n“Κατά πάσα πιθανότητα”, σημειώνει ο κ. Θάνος και εξηγεί: “Αρρώστησαν λόγω της μεγάλης διασποράς στη συγκεκριμένη περιοχή και γιατί εκτέθηκαν περισσότερο από άλλα ζώα στον ιό. Προφανώς επειδή στα κλουβιά βρίσκονται σε πολύ μεγάλη επαφή το ένα με το άλλο και μεταφέρεται αστραπιαία ο ιός. Είναι όπως και με τους ανθρώπους όταν είναι «πακεταρισμένοι» στα λεωφορεία”.\nΤαυτόχρονα με τον εργαστηριακό έλεγχο στα μινκ, το ΙΙΒΕΑΑ ξεκίνησε και μελέτη σε ανθρώπινα δείγματα, από θετικούς στον ιό κατοίκους της περιοχής. Τα δείγματα διέθεσε ο ΕΟΔΥ.\n“Βρήκαμε τα ίδια μεταλλαγμένα στελέχη σε 120 ανθρώπους. Τα μεταλλαγμένα στελέχη, όμως, μεταδίδονται από άνθρωπο σε άνθρωπο. Και γι’ αυτό ελέγχουμε τώρα την κοινότητα στη Δυτική Μακεδονία, δηλαδή ακόμη 150 – 200 δείγματα σε Καστοριά, Γρεβενά και Κοζάνη”.\nΣύμφωνα με τον επιστήμονα τα μινκ θεωρούνται “εκκολαπτήρια” μεταλλάξεων: “Οι διεργασίες που γίνονται στον οργανισμό των μινκ δημιουργούν νέες παραλλαγές. Τα μινκ δουλεύουν σαν ρεζερβουάρ, δηλαδή σαν αποθετήριο του ιού. Με το που πολλαπλασιάζεται ο ιός μέσα τους συσσωρεύει νέες μεταλλάξεις κι αυτές μεταφέρονται στον άνθρωπο”, σημειώνει.\nΟι μεταλλάξεις που μεταφέρονται από τα ζώα στον άνθρωπο δεν είναι αθώες, λένε οι ειδικοί. Ενδέχεται να οδηγήσουν σε νέα ισχυροποιημένα στελέχη, που μπορεί να «εξουδετερώσουν» ακόμη και τη δράση των εμβολίων. Έχει σημασία να μην ξεχνάμε ποτέ ότι η φύση είναι ενιαία, τονίζει ο ερευνητής: “Πρέπει να τα θεωρούμε πλέον, ως ένα πράγμα. Υπάρχει μια ισορροπία, μια ενιαία Υγεία: άνθρωποι, ζώα, περιβάλλον. Όλα αυτά πρέπει να είναι υγιή, για να έχουν και οι άνθρωποι Υγεία. Γιατί οι πιο πολλές νόσοι, πανδημίες, επιδημίες προέρχονται από ζώα. Να το έχουμε υπόψη μας αυτό!”.\nΜπορεί να ευθύνεται η μετάλλαξη των μινκ για τη μεγάλη διασπορά στη Β. Ελλάδα;\nΤο δείγμα προς το παρόν είναι πολύ μικρό, για να επιβεβαιώσει αυτό το σενάριο. Η επέκταση της ανάλυσης σε μεγαλύτερο αριθμό ανθρώπων, μπορεί να δώσει στο μέλλον πιο τεκμηριωμένες απαντήσεις.\n“Αυτή είναι μια υπόθεση που έχουμε κάνει για τη Δυτική Μακεδονία αλλά για να δώσουμε απάντηση σε αυτό θα πρέπει να κάνουμε πολύ πιο σαρωτικές αλληλουχίσεις γονιδιωμάτων στην περιοχή. Τις οποίες δεν τις έχουμε ακόμα. Αν βλέπεις ότι μια συγκεκριμένη μετάλλαξη επικρατεί σε μια περιοχή έναντι άλλων, σημαίνει ότι έχει ένα συγκριτικό πλεονέκτημα. Κι αυτό είναι συνήθως η μολυσματικότητα, δηλαδή μπορεί να μολύνει ευκολότερα”, σημειώνει ο επιστήμονας και συμπληρώνει:\n“Στην Ελλάδα δεν μπορεί να γίνει αυτή η δοκιμή, γιατί δεν έχουμε ακόμα εργαστήριο βιοασφάλειας. Θα δημιουργηθεί στο Ίδρυμα Ιατροβιολογικών Ερευνών σε έναν χρόνο, με χρηματοδότηση από την Εθνική Τράπεζα Επενδύσεων. Τότε ίσως να μπορέσουμε να απαντήσουμε”\nΟι μεταλλάξεις του κορονοϊού, η εντοπιότητα τους και η συμβολή τους στην εξάπλωση της πανδημίας έχουν μπει στο επιστημονικό μικροσκόπιο του Ιδρύματος Ιατροβιολογικών Ερευνών τόσο κατά τη διάρκεια του πρώτου, όσο και του δεύτερου πανδημικού κύματος.\nΣτο πλαίσιο αυτό υπάρχει σε εξέλιξη παρόμοια ανάλυση και στα ιικά γονιδιώματα μεταλλάξεων στη Δυτική Αττική. Οι επιστήμονες προσπαθούν να αποδείξουν, αν κάποιο μεταλλαγμένο στέλεχος μπορεί να ευθύνεται για τη μεγάλη εξάπλωση της επιδημίας του κορονοϊού και σε αυτή την περιοχή, τονίζει ο ερευνητής:\n“Έχουμε επικεντρωθεί και στη Δυτική Αττική. Παίρνουμε δείγματα για αλληλούχιση του γονιδιώματος για να δούμε αν υπάρχει κάποιο στέλεχος, το οποίο μεταδίδεται στην περιοχή και ευθύνεται για τη μεγαλύτερη μεταδοτικότητα”, σημειώνει.\nΤο δεύτερο lockdown συνέβη ενώ ο ιός είχε εξαπλωθεί και οι επικοινωνίες ήταν πιο ανοιχτές, τονίζει ο κ. Θάνος, γεγονός το οποίο -όπως λέει- βοήθησε τον ιό να αναπαραχθεί και να δημιουργήσει πληθώρα μεταλλάξεων, «Οπότε στο δεύτερο κύμα υπήρξε ένα φυτώριο μεταλλάξεων και αυτές διαδόθηκαν πιο πολύ. Ενώ στο πρώτο lockdown που υπήρχαν μεγαλύτεροι περιορισμοί, οι μεταλλάξεις του ιού είχαν μεγαλύτερη εντοπιότητα και έσβησαν πολύ γρήγορα. Κάτι που δεν έγινε στο δεύτερο», καταλήγει ο ειδικός.


Η Apple παρουσίασε τα τρία νέα iPhone: XS και XS Max και XR – ΡΕΘΕΜΝΟΣ ΕΦΗΜΕΡΙΔΑ: ΡΕΘΥΜΝΟ ΝΕΑ ΕΙΔΗΣΕΙΣ ΚΡΗΤΗ\n13 Σεπτεμβρίου 2018, 2:36 πμ\nΗ τιμή του iPhone XS ξεκινά από 999 δολάρια, ενώ του XS Max από 1099.\nΗ Apple παρουσίασε και μια πιο οικονομική εκδοχή του X. Το όνομα αυτής XR με οθόνη 6,1 ιντσών. Διαθέτει μπαταρία που αντέχει μιάμιση ώρα περισσότερο από αυτή του 8 Plus.\nΤο XR θα κυκλοφορήσει με αποθηκευτικό χώρο 64GB, 128GB και 256GB και σε χρώματα μαύρο, άσπρο, κόκκινο, κίτρινο, κοραλί και μπλε.\nΗ τιμή του ξεκινά από 749 δολάρια.\nΗ Εθνική Μπάσκετ Ανδρών ξανά στο "σπίτι" της-Ένα μεγάλο αθλητικό γεγονός αύριο στη Κρήτη\nΜέχρι τις 26 Οκτωβρίου η πληρωμή του 70% του τσεκ λέει ο Αραχωβίτης


Πέτσας: Στόχος είναι να προλάβουμε τα χειρότερα – News.gr\nΠέτσας: Στόχος είναι να προλάβουμε τα χειρότερα\n«Να σωθούν ζωές και να μην φθάσει το Σύστημα Υγείας στα όριά του»\nΚαι αμέσως μετά ο κυβερνητικός εκπρόσωπος πέρασε στο θέμα της υγειονομικής κρίσης επισημαίνοντας πως «διανύουμε ήδη τις πρώτες μέρες του νέου lockdown. Για άλλη μία φορά όπως ο ίδιος εξήγησε, ο πρωθυπουργός θέλησε να δράσουμε νωρίτερα παρά αργότερα», είπε χαρακτηριστικά.\n«Κι αυτό», όπως τόνισε ο κ. Πέτσας αναφερόμενος στην απόφαση του πρωθυπουργού να μπει η χώρα σε οριζόντιο Lockdown, «γιατί είχε ήδη διαπιστωθεί μέσα σε λίγες ημέρες μία επιθετική αύξηση των κρουσμάτων, των εισαγωγών στα νοσοκομεία, των διασωληνωμένων και των νοσηλευομένων σε ΜΕΘ.\nΟ ιός όπως επεσήμανε ο καθηγητής Σωτήρης Τσιόδρας είχε αρχίσει να κινείται πολύ επιθετικά ενώ φαίνεται να έχει αυξηθεί πολύ η μεταδοτικότητά του. Ο κυματισμός που είχε φανεί τον Σεπτέμβριο είχε γίνει κύμα τον Οκτώβριο και πήγαινε να γίνει τσουνάμι τον Νοέμβριο. Μπροστά σε αυτά τα δεδομένα ο πρωθυπουργός αποφάσισε να κινηθούμε πιο γρήγορα παρ' όλο που η Ελλάδα εξακολουθούσε να είναι σε πολύ καλύτερη επιδημιολογική κατάσταση απ' ό,τι άλλες ευρωπαϊκές χώρες με αντίστοιχο πληθυσμό.\nΣτόχος είναι να προλάβουμε τα χειρότερα. Να σωθούν ζωές και να μην φθάσει το Σύστημα Υγείας στα όριά του», τόνισε.


Ξανά στον δήμο Θεσσαλονίκης για ελέγχους η επιθεωρήτρια Τσεμπερά (upd)\nΞΑΝΑ ΣΤΟΝ ΔΗΜΟ ΘΕΣΣΑΛΟΝΙΚΗΣ ΓΙΑ ΕΛΕΓΧΟΥΣ Η ΕΠΙΘΕΩΡΗΤΡΙΑ ΤΣΕΜΠΕΡΑ (UPD) από Κάτια Γερακαρίτου article http://www.voria.gr/article/xana-gia-elegchous-ston-dimo-thessalonikis-i-tsempera Ο Ανδρέας Κουράκης ρώτησε εάν ισχύει ότι η οικονομική επιθεωρήτρια ξεκίνησε εκ νέου ελέγχους και η αρμόδια αντιδήμαρχος Άννα Αγγελίδου το επιβεβαίωσε. 14.05.2018 19:56\n14/05/2018, 19:56 |\nΟ Ανδρέας Κουράκης ρώτησε εάν ισχύει ότι η οικονομική επιθεωρήτρια ξεκίνησε εκ νέου ελέγχους και η αρμόδια αντιδήμαρχος Άννα Αγγελίδου το επιβεβαίωσε.\nΝέες αναταράξεις στον δήμο Θεσσαλονίκης προκαλεί η αποκάλυψη ότι η οικονομική επιθεωρήτρια Αναστασία Τσεμπερά βρίσκεται ξανά στο δημαρχείο για ελέγχους.\nΤην παρουσία της οικονομικής επιθεωρήτριας παραδέχθηκε η αντιδήμαρχος Οικονομικών Άννα Αγγελίδου, μετά την καταγγελία του δημοτικού συμβούλου της πλειοψηφούσας παράταξης Ανδρέα Κουράκη.\n«Είναι αλήθεια ότι η κ. Τσεμπερά είναι εγκατεστημένη στο δημαρχείο εδώ και δέκα μέρες με εντολή του εισαγγελέα διαφθοράς και ψάχνει τα εντάλματα; » ρώτησε χαρακτηριστικά ο κ. Κουράκης.\nΟ πρώην αντιδήμαρχος ρώτησε αν όντως ισχύει ότι «ξεκίνησε για δύο συγκεκριμένες εταιρίες για το 2014-2018 και επεκτείνει τον έλεγχο σε όλα τα εντάλματα που έχουν σχέση με τις προμήθειες στην διεύθυνση ανακύκλωσης και καθαριότητας».\nΑπαντώντας η αρμόδια αντιδήμαρχος Άννα Αγγελίδου ανέφερε ότι πριν από περίπου δέκα ημέρες ήρθε στο δημαρχείο η κ. Τσεμπερά για να διερευνήσει μια καταγγελία εις βάρος εταιρείας.\n«Ήρθε εδώ γιατί στο δημαρχείο ειναι ολα τα έγγραφα και το υλικό που χρειαζόταν. Δεν είναι κάτι ασυνήθιστο να γίνονται καταγγελίες στους δήμους και να έρχονται οικονομικοί επιθεωρητές για να τις ερευνήσουν», υπογράμμισε η κ. Αγγελίδου.\nΥπενθυμίζεται ότι η έρευνα της οικονομικής επιθεωρήτριας Αναστασίας Τσεμπερά ήταν που έφερε στο φως την υπεξαίρεση από τα ταμεία του δήμου επί της διοίκησης Παπαγεωργόπουλου.


Τρ. Αλεξιάδης: Οι δηλώσεις Μητσοτάκη αποκαλύπτουν την πολιτική του (βίντεο) :: left.gr\nΤρ. Αλεξιάδης: Οι δηλώσεις Μητσοτάκη αποκαλύπτουν την πολιτική του (βίντεο)\n«Ο κ. Μητσοτάκης και οι συνεργάτες του είναι ειλικρινείς και λένε στον ελληνικό λαό, το τι θέλουν να κάνουν» τόνισε στην εκπομπή ''Χώρα εν καμίνω'' του Kontra Channel ο Τρύφων Αλεξιάδης\nΣτην εκπομπή ''Χώρα εν καμίνω'' του Kontra Channel βρέθηκε ο Τρ.Αλεξιάδης και μεταξύ των άλλων δήλωσε:\nΟ αγώνας εναντίον της φοροδιαφυγής, του λαθρεμπορίου και της διαφθοράς είναι μία συλλογική προσπάθεια σε αυτήν την Κυβέρνηση. Την κάνουμε όλοι μαζί και μπορούμε να την κάνουμε και καλύτερα. Δίνουμε έναν συνολικό αγώνα και έχει αποτελέσματα αυτός ο αγώνας.\nΓια τις δηλώσεις Μητσοτάκης\nΟ κ. Μητσοτάκης και οι συνεργάτες του είναι ειλικρινείς και λένε στον ελληνικό λαό, το τι θέλουν να κάνουν. Θέλουν δηλαδή να περικόψουν το κοινωνικό κράτος, το οποίο με πολύ μεγάλο αγώνα και παρά τις δυσκολίες, χτίσαμε από το 2015 και μετά, θέλουν να περικόψουν τα δώρα Χριστουγέννων, τα επιδόματα ανεργίας, θέλουν να μας γυρίσουν σε ένα ασφαλιστικό σύστημα ΠΙΝΟΣΕΤ. Ευτυχώς που τα λένε αυτά, γιατί στην μάχη των Ευρωεκλογών ο πολίτης πρέπει να καταλάβει ποια είναι η επιλογή του. Η επιλογή του είναι να γυρίσουμε σε μία νεοφιλελεύθερη κατάσταση που ζούσαμε μέχρι το 2015 ή να πάμε σε μία άλλη κατάσταση την οποία χτίζουμε, στην οποία και η οικονομία και πολλοί άλλοι τομείς δείχνουν ότι πάμε πάρα πολύ καλά; Και τα πολλά θετικά στοιχεία στην οικονομία και οι αναβαθμίσεις που έγιναν χθες και αυτές που έρχονται τις επόμενες μέρες και η αγορά του δανείου του Δ.Ν.Τ, δείχνουν την πολύ θετική πορεία της οικονομίας. Ας απαντήσει η ΝΔ , ποια επιδόματα θα μειώσει ή θα καταργήσει;\nΓια όσα ακούστηκαν για τους μικρομεσαίους και για την ανεργία, ας δούμε τα στοιχεία που έχουν δημοσιευτεί. Τα στοιχεία αυτά δείχνουν μείωση της ανεργίας, δείχνουν αύξηση της απασχόλησης μήνα με τον μήνα, δείχνουν ότι το 2018 32.000 επιχειρήσεις έκαναν έναρξη και 18.000 διακοπή, το δε Ιανουάριο διπλασιάστηκε αυτή η διαφορά και η έρευνα της εθνικής τράπεζας δείχνει ότι το 77% των μικρομεσαίων επιχειρήσεων είναι λειτουργικά κερδοφόρες.\nΌσο για το θέμα της Μακεδονίας. Αγαπημένο θέμα γιατί Μακεδονία γεννήθηκα, μεγάλωσα και έχω τις ρίζες μου. Σε καμία περίπτωση, συμψηφισμοί. Άλλο πράγμα είναι μία πολιτική διαμαρτυρία, την σέβομαι, άλλο πράγμα το δημοκρατικό δικαίωμα πολιτών να εκφράζουν την διαφωνία τους και άλλο πράγμα είναι οι 15-20 χρυσαυγίτες που μαζεύονται έξω από συγκεντρώσεις του ΣΥΡΙΖΑ και φωνάζουν συνθήματα. Όσον αφορά τις αντιδράσεις. Όταν σε ένα Νομό που κατοικούν 120.000 πολίτες γίνεται μία συγκέντρωση που έχει 350-400 άτομα και έξω είναι 15-20 χρυσαυγίτες (συγκεκριμένοι), ποια είναι η είδηση; Οι διαμαρτυρίες των χρυσαυγιτών ή το ότι μία μεγάλη συγκέντρωση γίνεται και ότι οι αντιδράσεις δεν μπόρεσαν να συγκεντρώσουν ούτε λίγους. Βεβαίως υπάρχουν διαφορετικές προσεγγίσεις και απόψεις στην Μακεδονία, τις σεβόμαστε, κουβεντιάζουμε με αυτούς τους πολίτες αλλά δεν μπορώ να δεχτώ είτε στην Καβάλα είτε στην Δράμα είτε στην Βέροια είτε αλλού που γίνονται συγκεντρώσεις με πολύ κόσμο, ότι σε αυτές συγκεντρώσεις επειδή μαζεύτηκαν 15-20 χρυσαυγίτες ότι αυτό είναι είδηση.


Στις 7 και 8 Ιουνίου τα εγκαίνια του ναού των Αγ. Κωνσταντίνου και Ελένης στο Κάιρο - Δείτε φωτορεπορτάζ από τα έργα αποκατάστασης | iEllada.gr\nΗ Ελληνική Κοινότητα Καΐρου μαζί με την Μεγάλη Ευεργέτιδα της Ε.Κ.Κ κ. Αικατερίνη Σοφιανού Μπελεφάντηκάνουν ένα τιτάνιο έργο για την αποκατάστασή του. Ο Πρόεδρος της Ε.Κ.Κ κ. Χρήστος Καβαλής, μαζί με την κ. Σοφιανού – Μπελεφάντη και τον Πατριάρχη Αλεξανδρείας κ. Θεόδωρο, έχουν ανοιχτή γραμμή επικοινωνίας και συντονίζουν τις ενέργειές τους προκειμένου να ολοκληρωθεί ο ναός το ταχύτερο δυνατό.\nΕπι ποδός όμως βρίσκεται και η Εφορεία Ναών της Ε.Κ.Κ και η προϊσταμένη της κ. Χρυσάνθη Σκουφαρίδου.\n«Μαραθώνιος» για την αποκατάσταση των αποσαθρωμένων υποστυλωμάτων και των διακοσμητικών\nΟ κ. Μιχάλης Μπίσκος, ο πολιτικός μηχανικός που έχει εκπονήσει τη μελέτη αποκατάστασής του και παρακολουθεί βήμα βήμα τις εργασίες που γίνονται, μιλά στο «Νέο Φως» για το μεγάλο πρόβλημα που παρουσιάσθηκε στην εσωτερική θεμελίωση του ναού, καθώς η υγρασία είχε στην κυριολεξία αποσαθρώσει τις σιδερένιες κολώνες.\n«Ευτυχώς, που δεν έχουμε σεισμούς στην περιοχή και δη δυνατούς σεισμούς. Δεν θα άντεχε το κτήριο», λέει κατηγορηματικά ο κ. Μπίσκος.\nΟι αποσαθρωμένες κολώνες ήταν μια δυσάρεστη έκπληξη που αντιμετώπισαν τα συνεργεία που εργάζονται στο ναό. «Υπήρχαν εμφανείς ρωγμές αλλά δεν πίστευα ότι θα είχαν τόσο μεγάλη αλλοίωση. Ήταν όλες στον αέρα», λέει ο κ. Μπίσκος και προσθέτει:\n«Ενώ η εξωτερική θεμελίωση βρισκόταν σε πάρα πολύ κατάσταση, η εσωτερική ήταν σε δραματική. Όλες οι βάσεις είναι αποσαθρωμένες. Οι κολώνες στις οποίες στηρίζεται ο γυναικωνίτης ήταν στην κυριολεξία στον αέρα. Οι ρωγμές ήταν εμφανείς ακόμη και με γυμνό μάτι. Το πρόβλημα ήταν μεγάλο ειδικά στη μεταλλική βάση. Έτσι, κόβουμε τα υποστυλώματα και τοποθετούμε καινούργιο πέλμα. Στην πράξη δηλαδή γίνεται μια καινούργια υποστήριξη του ναού».\nΗ τήρηση των ασφυκτικών χρονοδιαγραμμάτων για την αποπεράτωση των εργασιών είναι ακόμη ένα βασικό ζήτημα που καλείται να διαχειριστεί ο κ. Μπίσκος και η ομάδα του. Για αυτό και «έριξε» στον μαραθώνιο των εργασιών ακόμη ένα συνεργείο που ασχολείται με την αποκατάσταση των υποστυλωμάτων. Οι εργασίες στην εσωτερική στήριξη του ναού αναμένεται να τελειώσουν τέλη Φεβρουαρίου.\nΠαράλληλα όμως με την αποκατάσταση των αποσαθρωμένων υποστυλωμάτων, γίνεται και η αντικατάσταση των διακοσμητικών στοιχείων. Δημιουργήθηκαν καλούπια για την αποκατάσταση των γύψινων.\n«O ναός του Αγίου Κωνσταντίνου και Ελένης έχει πάρα πολλά διακοσμητικά στοιχεία κυρίως εξωτερικά. Είναι ένα αρχιτεκτονικό κόσμημα. Τα περισσότερα εξωτερικά επιχρίσματα είναι διακοσμημένα με γύψινα, τα οποία δυστυχώς έχουν καταρρεύσει.\nΑποκαθιστούμε όλα αυτά τα διακοσμητικά. Τα δημιουργούμε με 13 καλούπια που κατασκευάσαμε για να αποκαταστήσουμε τα καινούργια διακοσμητικά στοιχεία. Εκτός από τα οριζόντια καλούπια έχουμε και τις ροζέτες, όλα μαζί αναδεικνύουν το εξωτερικό διακόσμημα του ναού. Παράλληλα όμως δείχνουν τον πλούτο του ναού, ο οποίος είναι ελληνοβυζαντινός, έχει πλούτο αρχιτεκτονικό και μετώπες με πολλά διακοσμητικά στοιχεία», λέει ο κ. Μπίσκος.\nΤα ικριώματα και το ιερό\nΤις τελευταίες μέρες έχουν τοποθετηθεί και στο εσωτερικό του ιερού ικριώματα. Στόχος τους είναι να το υποστηρίζουν καθώς υπάρχουν τουλάχιστον δέκα αποσαθρωμένες κολώνες. Παράλληλα όμως με την τοποθέτηση νέων πελμάτων στις κολώνες θα γίνει η αποκατάσταση των εικόνων και των τοιχογραφιών.\nΠηγή: ekkairo.org/ Κάτια Τσιμπλάκη


Aegina's Light: Αίγινα : Εκλογική διακήρυξη ΑΝΤ.ΑΡ.ΣΥ.Α\nΕκλογική διακήρυξη ΑΝΤ.ΑΡ.ΣΥ.Α\nΗ ψήφιση του περιβόητου Μνημονίου σήμανε πραγματική κήρυξη πολέμου ενάντια στην πλειοψηφία της κοινωνίας. Αντιμέτωπες με μια βαθιά δομική καπιταλιστική κρίση, οι δυνάμεις του κεφαλαίου επιδιώκουν να αναιρέσουν κατακτήσεις ενός ολόκληρου αιώνα, να επιβάλουν συνθήκη εργασιακού και κοινωνικού μεσαίωνα, να ισοπεδώσουν το εργατικό και λαϊκό κίνημα, εκτινάσσοντας την εκμετάλλευση. Το Μνημόνιο δεν ήταν «μονόδρομος» για τους εργαζόμενους και το λαό. Το επέβαλαν οι έλληνες καπιταλιστές, το ΠΑΣΟΚ και η ΕΕ μαζί με τη μαφία του ΔΝΤ και των πιστωτών της χώρας, με αφορμή το χρέος και το έλλειμμα.\nΟι αγώνες σήμερα μπορούν να νικήσουν εάν στηριχτούν στις αποφάσεις και τη μαχητικότητα της εργατικής βάσης, στη δημοκρατία των συνελεύσεων. Εάν υπερβούν τη γραμμή υποταγής και ήττας της συμβιβασμένης γραφειοκρατίας σε ΓΣΕΕ και ΑΔΕΔΥ. Μεσυνδικάτα στα χέρια των εργαζομένων, που να στηρίζονται στις μαζικές γενικές συνελεύσεις και το συντονισμό των ίδιων των σωματείων, των μαχόμενων ομοσπονδιών και εργατικών κέντρων.


O Σεραφείμ Ράδης μιλάει για τον «Πειρασμό» - Theater Mag\nO Σεραφείμ Ράδης ερμηνεύει τον Γκιλιέμ στην παράσταση του έργου «Ο Πειρασμός» του Κάρλες Μπάτλιε που ανεβαίνει στο θέατρο Skrow. (Φωτογραφίες: Πάτροκλος Σκαφίδας).\nO Σεραφείμ Ράδης ερμηνεύει τον Γκιλιέμ, έναν αντικέρ και παράνομο διακινητή ανθρώπων. Ο ηθοποιός μιλάει στο theatermag.gr για την ομώνυμη παράσταση που ανεβαίνει για πρώτη φορά στην Ελλάδα σε σκηνοθεσία Θανάση Δόβρη. Σύγκρουση των πολιτισμών, επικοινωνία, μνήμη, ταυτότητα είναι μερικά από τα θέματα που βάζει στο τραπέζι ο αιρετικός Καταλανός συγγραφέας Κάρλες Μπάτλιε με το έργο του «Ο Πειρασμός» που θα δούμε στο θέατρο Skrow.\nΠοιες ήταν οι σκέψεις σας όταν διαβάσατε το πολυβραβευμένο έργο του Καταλανού συγγραφέα Κάρλες Μπάτλιε ο «Πειρασμός»;\nΌταν διάβασα τον «Πειρασμό» πρώτη φορά ένιωσα ένα κόμπο στο στομάχι. Το διάβασμα μου δημιούργησε φοβερή υπερένταση. Είναι ένα έργο που σε βάζει ύπουλα σε μια περίεργα άβολη ατμόσφαιρα και μετά δε σε αφήνει να πάρεις ανάσα. Εκ των υστέρων σκεφτόμουν ότι ο «Πειρασμός» αρχικά με προκάλεσε, ύστερα με αγκάλιασε και τέλος με έπνιξε με την σκληρότητά του.\nΠειρασμός είναι η πρόκληση, η παρόρμηση να κάνεις κάτι. Κάτι που συνεπάγεται ευχαρίστηση, ηδονή, κάτι που συνήθως είναι απαγορευμένο. Κάθε ήρωας του έργου καλείται να αντιμετωπίσει έναν τέτοιο πειρασμό που στο τέλος θα καθορίσει και τη μοίρα του.\nΕρμηνεύω τον Γκιλιέμ, έναν άνθρωπο σταθερό, σίγουρο για τις αξίες του, που διακινεί παράνομα ανθρώπους, κρατώντας ταυτόχρονα την οικογενειακή επιχείρηση, ένα παλαιοπωλείο. Ένας άνθρωπος που φαίνεται να έχει πλήρη έλεγχο της ζωής του, μέχρι που εμφανίζεται η Αΐσα, ο πειρασμός.\nΟ Σεραφείμ Ράδης, η Ζωή Μυλωνά και ο Κώστας Ξυκομηνός στον “Πειρασμό”. (Φωτογραφίες: Γιάννης Καραμπάτσος).\nΠώς σας έχει οδηγήσει ο Θανάσης Δόβρης σκηνοθετικά;\nΔε μπορώ να πω ακόμα! Είναι πολύ νωπές οι πρόβες. Έχω την αίσθηση πάντως ότι αρχικά ο Θανάσης με οδήγησε να κατανοήσω τα κοινά χαρακτηριστικά που έχω με τον Γκιλιέμ και όταν ένιωσα σταθερός με πέταξε στα υπόλοιπα σκοτάδια, διαστροφές.\nΚατά τη γνώμη σας ποια είναι τα θέματα του έργου;\nΤο κύριο θέμα που πραγματεύεται το έργο είναι η σύγκρουση των πολιτισμών, που εκφράζεται αδυσώπητα μέσα από τη σύγκρουση των χαρακτήρων και τις πράξεις τους. Επίσης, σημαντικό θέμα είναι η μνήμη (προσωπική και συλλογική), πώς την αντιλαμβανόμαστε και πώς την χρησιμοποιούμε ή όχι για να ορίσουμε τον εαυτό μας και τη θέση μας στην κοινωνία. Και φυσικά ο πειρασμός…Υποκύπτουμε ή αντιστεκόμαστε; Και με ποιες συνέπειες;\nΣτην παράσταση υπάρχουν προβολές video του Σύλλα Τζουμέρκα. Πώς λειτουργούν ή πώς βοηθούν την ιστορία;\nΥπάρχει στην παράσταση μια παράλληλη δραματουργία με την προβολή των βίντεο που επιμελήθηκε ο Σύλλας. Τα βίντεο συνομιλούν με την παράσταση με διάφορους τρόπους: άλλοτε φωτίζουν συναισθήματα, άλλοτε ενισχύουν την ατμόσφαιρα, άλλοτε συμπληρώνουν την εικόνα, άλλοτε αποφορτίζουν την ένταση.\nΔεν θεωρώ κάποια σκηνή περισσότερο ή λιγότερο δυνατή. Η δομή του έργου είναι τέτοια που κάθε σκηνή είναι σχεδόν αυτοτελής, σαν μια μικρή performance, καθεμία με ξεχωριστούς ρυθμούς, ήχους, μοναδικές μυρωδιές, εικόνες.\nΠοια είναι τα θεατρικά έργα που σας συγκινούν περισσότερο;\nΌλα τα έργα ανεξαρτήτως κατηγοριοποίησης μπορούν να με συγκινήσουν. Έχω πάντως μια αδυναμία στα έργα του Σαίξπηρ, με αγαπημένα το «Ρωμαίος και Ιουλιέτα» και «Μάκβεθ».\nΟ Σεραφείμ Ράδης και η Ζωή Μυλωνά. (Φωτογραφίες: Γιάννης Καραμπάτσος).\n«Πειρασμός» του Κάρλες Μπάτλιε\nΦωτογραφίες/Teaser: Γιάννης Καραμπάτσος\nΠού: Skrow Theater, Αρχελάου 5, Παγκράτι, τηλ. 210 7235842, www.skrowtheater.com\nΠότε: από 3 Φεβρουαρίου 2020 και κάθε Δευτέρα και Τρίτη στις 21.00. Έως 7 Απριλίου 2020\nΕισιτήρια: 13 ευρώ (κανονικό), 10 ευρώ (φοιτητικό), 8 ευρώ (ανέργων/ΑΜΕΑ)\nΟ Κάρλες Μπάτλιε γεννήθηκε στη Βαρκελώνη το 1963 και είναι θεατρικός συγγραφέας και κριτικός θεάτρου. Διδάσκει θέατρο στη Βαρκελώνη, στο Αυτόνομο Πανεπιστήμιο και στο Ινστιτούτο Θεάτρου, και διευθύνει το θεατρικό περιοδικό Pausa. Από το 2004 ως το 2009 διετέλεσε διευθυντής του Εργαστηρίου της Σάλα Μπέκετ, του σημαντικότερου κέντρου δραματουργικής γραφής της Ισπανίας. Τα κείμενά του χαρακτηρίζονται απ’ τη διαρκή αναζήτηση μιας σύγχρονης φόρμας και γλώσσας. Στη θεματολογία του κυριαρχούν τα ζητήματα της ταυτότητας, του ξένου, της ένταξής του στη χώρα υποδοχής, αλλά και της συμπεριφοράς της χώρας υποδοχής απέναντί του, της πολιτισμικής σύγκρουσης, της μνήμης, του πολέμου και του χάσματος των γενεών. Απ’ τα έργα του ξεχωρίζουν: Πειρασμός, ανέβηκε το 2004 στο Εθνικό Θέατρο της Καταλονίας και στο Μπούργκτεάτερ της Βιέννης, διέγραψε λαμπρή πορεία στη Γαλλία και τη Γερμανία και μεταφράστηκε σε 10 γλώσσες, Combat (1995-1998), δημοσιεύθηκε και ανέβηκε σε διάφορες χώρες της Ευρώπης και της Αμερικής, Suite (Βραβείο της Ένωσης Ισπανών Θεατρικών Συγγραφέων, 1999), μεταφράστηκε και δημοσιεύθηκε στα γαλλικά και τα ιταλικά, Όαση (2001) Βραβείο Josep Amatller 2002, το Trànsits (2006-2007), μεταφράστηκε, επίσης, σε διάφορες γλώσσες, και Βαρκελώνη, όπως νοσταλγία (2008), μεταφράστηκε στα ελληνικά από τη μεταφραστική ομάδα καταλανικού θεάτρου Els de Paros, και τιμήθηκε με το σπουδαίο Βραβείο Born το 2008. Το πιο πρόσφατο θεατρικό έργο του Μπάτλιε είναι το Zoom (2010).


Δεκτό κατά πλειοψηφία το νομοσχέδιο του υπουργείου Οικονομικών - Ούτε λέξη από Μητσοτάκη για την πρώτη κατοικία :: left.gr\n9:03 | 30.07.2020\nΔεκτό κατά πλειοψηφία το νομοσχέδιο του υπουργείου Οικονομικών - Ούτε λέξη από Μητσοτάκη για την πρώτη κατοικία\nΥπέρ της αρχής του νομοσχεδίου τάχθηκε η ΝΔ, ο ΣΥΡΙΖΑ ψήφισε όχι, το Κίνημα Αλλαγής παρών, το ΚΚΕ όχι, η Ελληνική Λύση παρών και το ΜέΡΑ25 όχι\nΔεκτό κατά πλειοψηφία έγινε αργά το βράδυ της Τετάρτης 29/7/20 από την Ολομέλεια της Βουλής το νομοσχέδιο του υπουργείου Οικονομικών με τις φορολογικές παρεμβάσεις για την ενίσχυση της αναπτυξιακής διαδικασίας και το πρόγραμμα «Γέφυρα».\nΥπέρ της αρχής του νομοσχεδίου τάχθηκε η ΝΔ, ο ΣΥΡΙΖΑ ψήφισε όχι, το Κίνημα Αλλαγής παρών, το ΚΚΕ όχι, η Ελληνική Λύση παρών και το ΜέΡΑ25 όχι.\nΣτην τροπολογία (εξαπάτησης) για να αναδρομικά στους συνταξιούχους, ναι ψήφισαν η ΝΔ και η Ελληνική Λύση, όχι ψήφισαν ΣΥΡΙΖΑ, Κίνημα Αλλαγής και ΚΚΕ, ενώ το ΜέΡΑ25 δήλωσε παρών.\n«Το φορολογικό νομοσχέδιο που ψηφίζει απόψε η Βουλή περιλαμβάνει παρεμβάσεις φορολογικής ελάφρυνσης αλλά και διατάξεις που αντιμετωπίζουν παθογένειες, διαμορφώνουν ένα ελκυστικό περιβάλλον για την άσκηση της επιχειρηματικής και οικονομικής δραστηριότητας», είπε ο υφυπουργός Οικονομικών Απόστολος Βεσυρόπουλος που πρόσθεσε ότι μετά από πολλά χρόνια που είχε διαρραγεί το κλίμα εμπιστοσύνης ανάμεσα στην κυβέρνηση και τους πολίτες, πλέον αποκαθίσταται.\nΗ κυβέρνηση θα καταβάλει εφάπαξ, πλήρως και σε όλους τους συνταξιούχους, μέσα στο 2020, τα αναδρομικά ποσά που δικαιούνται, είπε επίσης ο κ. Βεσυρόπουλος που πρόσθεσε ότι μετά το φορολογικό νομοσχέδιο θα ακολουθήσουν άλλες παρεμβάσεις, θα προχωρήσουν μεταρρυθμίσεις για ισχυρή και βιώσιμη ανάπτυξη και τη δημιουργία ενός νέου παραγωγικού προτύπου για τη χώρα με την αξιοποίηση των 72 δισεκατομμυρίων ευρώ τα επόμενα χρόνια.\nΚαταργείται η προστασία της πρώτης κατοικίας\n«Το ζήτημα της προστασίας της πρώτης κατοικίας είναι κρίσιμο. Το 2015 διαμορφώσαμε ολοκληρωμένη στρατηγική για τα μη εξυπηρετούμενα δάνεια. Έθετε στόχους και ορόσημα. Ήταν μήνυμα σοβαρότητας και αποφασιστικότητας. Το 2015-2019 αναμορφώθηκε η νομοθεσία. Παρά το καθεστώς στενής επιτήρησης. Είχαμε ευνοϊκές ρυθμίσεις για αδύναμους. Δεν απέδωσε η πλατφόρμα όσα περιμέναμε, αλλά εσείς δεν κάνατε τίποτα απ’ όταν αναλάβατε. Εκσυγχρονίστηκε το πτωχευτικό δίκαιο» σημείωσε νωρίτερα την Τετάρτη ο Αλ. Τσίπρας από το βήμα της Βουλής.\nΣτη συνέχεια απευθυνόμενος στον Κυρ. Μητσοτάκη, τόνισε: «Εσείς δώσατε αμνηστία σε τραπεζικά στελέχη και κρίθηκε αντισυνταγματική. Εσείς ετοιμάζεστε να βάλετε την οριστική ταφόπλακα στην προστασία της πρώτης κατοικίας. Η ρύθμισή σας δεν είναι πλαίσιο προστασίας. 31 Ιουλίου τελειώνει η προστασία. Η μεγάλη πλειοψηφία δεν θα περάσει την “γέφυρα”. Θα περάσει από κάτω. Είναι για λίγους οφειλέτες. Θα είναι ελάχιστοι για 9 μόνο μήνες. Απαιτεί παραίτηση του οφειλέτη από τα υπάρχοντα εργαλεία. Είναι συνειδητό σχέδιο. Ανοίξατε το δρόμο σε μια εφιαλτική προοπτική για την κοινωνία, με χιλιάδες πλειστηριασμούς. Μπαίνουμε εκ νέου σε βαθιά ύφεση, με μεγάλη ανεργία και μείωση εισοδήματος των. Σας καλούμε να αναθεωρήσετε αυτές τις προθέσεις».\nΟ πρόεδρος του ΣΥΡΙΖΑ σημείωσε ότι υπάρχει μεν απαίτηση από τους δανειστές για πλειστηριασμούς, αλλά, όπως είπε, «δεν είμαστε πια σε μνημόνιο». «Υποχρέωση είναι να προστατεύσουμε την πρώτη κατοικία και τους αδύναμους. Καταθέτουμε τροπολογία για αποφυγή χιλιάδων πλειστηριασμών. Νέο πλαίσιο με λύσεις και ανακούφιση για δοκιμαζόμενα νοικοκυριά και επιχειρήσεις. Πλαίσιο που θα επεκτείνεται μέχρι το τέλος του χρόνου και θα προεκτείνει την προστασία. Δάνεια που κοκκίνισαν μέχρι τον Ιούνιο του 2020. Αύξηση προστασίας στα επιχειρηματικά δάνεια. Μεγαλύτερες διαγραφές χρεών» τόνισε.\n«Αλλιώς θα αναλάβετε την πολιτική ευθύνη για το οξύτατο κοινωνικό πρόβλημα που θα προκύψει» είπε στον πρωθυπουργό.\nΕξαπέλυσε βέλη και κατά των τραπεζών, οι οποίες, όπως είπε, πιέζουν ενώ δεν παίζουν τον ρόλο τους στην οικονομία. «Δάνεια παίρνουν μόνο όσοι μπορούν να αποδείξουν ότι δεν χρειάζονται δάνεια. Πήραν τα χρήματα για να εξυπηρετήσουν την πελατεία τους όχι αυτούς που έχουν ανάγκη.Να αποφασίσετε με ποιον είστε, με τις τράπεζες ή με την κοινωνία» κατέληξε.\nΚατά τη δευτερολογία του ο Αλ. Τσίπρας δήλωσε ότι «η απόφαση των δικαστηρίων δεν αφορά το ποσό του 1, 4 δισεκατομμυρίου ευρώ. Αφορά ένα ποσό που, αν δεν κάνω λάθος, είναι 3,9 δισεκατομμύρια. Δηλαδή, ουσιαστικά, έρχεστε σήμερα στην αίθουσα και χειροκροτούμενος από τους βουλευτές σας, εξαγγέλλετε, ανακοινώνετε κούρεμα σε αυτά που έχουν να παίρνουν και δικαιούνται με βάση τις αποφάσεις των δικαστηρίων οι συνταξιούχοι, κούρεμα πάνω από 60%.\nΤα 2,5 δισεκατομμύρια, για να πάμε από το 1,4 στο 3,9, τι θα γίνουν, κύριε Μητσοτάκη; Τι θα γίνουν, επαναλαμβάνω; Και αφήστε τα αυτά τώρα ότι μόνο οι προσφεύγοντες είχαν δικαίωμα, διότι και εμείς βρεθήκαμε σε μια θέση και μάλιστα, υπό πολύ δυσμενέστερες συνθήκες, υπό συνθήκες πολύ αυστηρής δημοσιονομικής επιτροπείας και με στόχο κάθε χρόνο, με το πιστόλι στον κρόταφο, να φτάνουμε στο 3,5%. Και τα δώσαμε τα ειδικά μισθολόγια.\nΕσείς έρχεστε εδώ και στην ουσία ανακοινώνετε κούρεμα πάνω από 60% σε αυτά που δικαιούνται οι συνταξιούχοι. Θα ήθελα, πραγματικά, μία απάντηση σε αυτό. Μία απάντηση. Διότι θα μπορούσατε να πείτε ότι θα πάρουν φέτος μόνο την κύρια σύνταξη και τα επικουρικά και τα δώρα σε κάποια άλλη χρονική συγκυρία, που θα υπάρχει δημοσιονομική δυνατότητα. Δεν είπατε αυτό. Ουσιαστικά, μιλήσατε για κούρεμα».\nΣιωπή Κυρ. Μητσοτάκη για παράταση της προστασίας της πρώτης κατοικίας\nΟ πρωθυπουργός μιλώντας από το βήμα της Βουλής στο πλαίσιο της συζήτησης του νομοσχεδίου «Φορολογικές παρεμβάσεις για την ενίσχυση της αναπτυξιακής διαδικασίας της ελληνικής οικονομίας», ανέφερε ότι οι δύο παρατάσεις που έδωσε η κυβέρνηση της ΝΔ είχαν μειωμένη συμμετοχή. «Οι αιτήσεις για ένταξη έφτασαν μόλις στις 5.000» υποστήριξε.\nΠαράλληλα στάθηκε υπέρ των απευθείας διακανονισμών μεταξύ τραπεζών και δανειοληπτών. «Το πρόγραμμα Γέφυρα αποβλέπει στην αποκατάσταση ενός οριστικού πλαισίου για την προστασία της κύριας κατοικίας» αρκέστηκε να σημειώσει ο Κυρ. Μητσοτάκης.\nΆσφαιρα πυρά Σταϊκούρα κατά Τσακαλώτου\n«Απορώ, με το όψιμο ενδιαφέρον σας για τα λαϊκά στρώματα. Αφήστε δε για τους πλειστηριασμούς. Εσείς δεν είστε αυτός που δηλώσατε το 2017 ότι οι πλειστηριασμοί είναι καλοί, για να έχουμε καλές τράπεζες, αλλά και για αναπτυξιακούς και κοινωνικούς λόγους; Τον ενημερώσατε τον κ. Τσίπρα; Είστε υπέρμαχος των πλειστηριασμών και κάνετε μαθήματα στην κυβέρνηση;», σχολίασε ο υπουργός Οικονομικών Χρήστος Σταϊκούρας\nΑναφορικά με την στοχοποίηση του Ευλείδη Τσακαλώτου ο Αλ. Τσίπρας δήλωσε: «Έχετε μια ιδιαίτερη προτίμηση, φαίνεται, μια ιδιαίτερη συμπάθεια στον Ευκλείδη Τσακαλώτο και κάθε λίγο και λιγάκι δημιουργείτε θέμα γιατί δεν υπέγραψε, γιατί δεν είναι στην αίθουσα κ.λπ. Κύριε Μητσοτάκη, ακούστε τώρα, εγώ θα μιλήσω επί της ουσίας, γιατί δεν μου αρέσει το πολιτικό κουτσομπολιό.\nΜου είπατε ότι υπογράψαμε δεσμεύσεις που αφορούσαν το τέλος του 2019. Ναι, αλήθεια είναι αυτό. Δεν το κρύβουμε. Ξέρετε, όταν υπογράφει ένας υπουργός Οικονομικών, ό,τι υπογράφει ο κ. Σταϊκούρας, το υπογράφετε και εσείς ταυτόχρονα. Δεν είναι άλλο ο υπουργός της κυβέρνησης και άλλος ο πρωθυπουργός. Είναι προφανές. Μη μας λέτε το αυτονόητο. Να αντικαταστήσουμε το υπάρχον θεσμικό πλαίσιο είχαμε υποχρέωση μέχρι τέλους του 2019. Θα το αντικαθιστούσαμε με ένα πλαίσιο το οποίο θα έδινε παράταση ζωής και κυρίως, στην πράξη, θα προστάτευε την πρώτη κατοικία και ιδίως τη λαϊκή κατοικία των φτωχών, των αδύναμων συμπολιτών μας. Αυτό ήταν το σχέδιο μας.\nΆρα, σε αυτό που πρέπει να δώσετε απάντηση εσείς σήμερα είναι με τι αντικαθιστάτε αυτό το πλαίσιο. Το αντικαθιστάτε, δυστυχώς, με μία “Γέφυρα”, η οποία δεν συνδέει τίποτα. Με μία “Γέφυρα” η οποία είναι ετοιμόρροπη και όποιος πατήσει πάνω σε αυτή τη “Γέφυρα”, δυστυχώς υπάρχει κίνδυνος να πέσει στο νερό. Και επειδή είναι εφιαλτική η προοπτική και η πιθανότητα -εκτιμήσεις είναι, δεν τις υιοθετώ πλήρως, αλλά μιλάνε ακόμα και για πενήντα χιλιάδες πλειστηριασμούς το επόμενο διάστημα- πιστεύετε εσείς ότι υπάρχει η δυνατότητα, η φέρουσα ικανότητα της ελληνικής κοινωνίας αυτό να το αντέξει;\nΓι’ αυτό, λοιπόν, σας λέω, αφήστε το τι κάναμε εμείς και τι υπογράψαμε εμείς.\nΣας φέρνουμε μία πρόταση νόμου πάρα πολύ συγκεκριμένη, μία τροπολογία. Δώστε τη δυνατότητα να προστατευθεί η πρώτη κατοικία και κυρίως -για τις λαϊκές γειτονιές- η λαϊκή κατοικία των αδύναμων ανθρώπων. Αν αυτό δεν συμβεί, θα έχετε ακέραια την πολιτική ευθύνη».\nΕυκλ. Τσακαλώτος: Προστασία κύριας κατοικίας με ΣΥΡΙΖΑ Vs Προστασία κύριας κατοικίας με ΝΔ\n«Ο κ. Μητσοτάκης με κατηγόρησε σήμερα στη βουλή ψευδώς ότι έχω δεσμευτεί σε κατάργηση της πρώτης κατοικίας», αναφέρει ο Ευκλείδης Τσακαλώτος κατά την τοποθέτησή του. Και το έκανε διαβάζοντας αποσπασματικά κείμενο του Eurogroup, εμπνευσμένος από τις χειρότερες στιγμές της μονταζιέρας του κ. Μουρούτη. Όπως αποσπασματικά διάβασε στην συνέχεια και ο κ. Σταϊκούρας κομμάτια από διάφορες παλιότερες τοποθετήσεις μου».\nΣτη συνέχεια παρέθεσε αυτά που έλεγαν τα κείμενα της Ενισχυμένης Εποπτείας επί ημερών ΣΥΡΙΖΑ και επί ημερών ΝΔ:\n«Ιούνιος 2019 - Προστασία πρώτης κατοικίας με ΣΥΡΙΖΑ: «Χαιρετίζουμε τη δέσμευση των ελληνικών αρχών να εναρμονίσουν και να βελτιώσουν τους προσεχείς μήνες με ολιστικό τρόπο τα σχήματα πτώχευσης και αφερεγγυότητας. [σημ. πλαίσιο διαχείρισης ιδιωτικού χρέους]» σελ. 45.\nΚαμία δέσμευση για κατάργηση της προστασίας ξεκάθαρη δέσμευση για ολιστικό πλαίσιο. Άρα η δικιά μας παρέμβαση ήταν μια πραγματική γέφυρα όπου στην άλλη όχθη του ποταμού θα συνέχιζε να υπάρχει προστασία της κύριας κατοικίας.\nΝοέμβριος 2019- Προστασία πρώτης κατοικίας με ΝΔ: «Σύμφωνα με το νέο πλαίσιο, θα διασφαλίζεται η ελεύθερη επιβολή όλων των εξασφαλίσεων, (σημ. εννοεί πλειστηριασμούς) συμπεριλαμβανομένης της πρώτης κατοικίας.» σελ. 20-21\nΜάιος 2020 -Προστασία πρώτης κατοικίας με ακόμη περισσότερη ΝΔ: «Το σχέδιο κώδικα περιέχει επίσης πρόταση για σχέδιο πώλησης και εκμίσθωσης, σύμφωνα με το οποίο η κύρια κατοικία των επιλέξιμων δανειοληπτών θα μπορούσε να αγοραστεί από κρατική οντότητα και να εκμισθωθεί στον οφειλέτη, με δυνατότητα επαναγοράς, ενώ οι ευάλωτοι επιλέξιμοι δανειολήπτες θα δικαιούνται επιδότηση για το ενοίκιο του μισθωμένου ακινήτου.» σελ. 111 (Δηλαδή κάποιοι θα δικαιούνται επιδότηση ενοικίου για το πρώην σπίτι τους)».\nΔείτε ζωντανά την συζήτηση στη Βουλή:\n«Η αντιμετώπιση της υπερχρέωσης νοικοκυριών και επιχειρήσεων αποτελεί έναν από τους βασικούς στόχους της κυβέρνησης της ΝΔ και του πρωθυπουργού», ανέφερε, μιλώντας νωρίτερα στη Βουλή, ο υπουργός Δικαιοσύνης, Κώστας Τσιάρας. «Ο διάλογος μεταξύ των συναρμόδιων υπουργείων για την κατάρτιση ενός νέου θεσμικού πλαισίου ρύθμισης χρεών, πτώχευσης των φυσικών και των νομικών προσώπων και ταυτόχρονης απαλλαγής τους από χρέη, έχει ανοίξει. Πολύ σύντομα θα έχουμε ένα νέο ενιαίο πλαίσιο για την αφερεγγυότητα των φυσικών και νομικών προσώπων. Με αυτόν τον τρόπο η κυβέρνηση δείχνει ότι είναι συνεπής, όχι μόνο σε βασικές υποχρεώσεις της χώρας αλλά και στην αυτονόητη υποχρέωση να προστατεύσει τους πολίτες και να δημιουργήσει ένα πραγματικό κράτος δικαίου», είπε ο κ. Τσιάρας. Δείτε στο τέλος του παρόντος θέματος, πιο αναλυτικά τα σημεία παρέμβασης του νομοσχεδίου.\nΚούρεμα έως 60% στα αναδρομικά\nΕφάπαξ και εντός του 2020 θα δοθούν τελικά μέρος των αναδρομικών που οφείλονται, μετά και την απόφαση του ΣτΕ, σε όλους τους συνταξιούχους ανακοίνωσε ο πρωθυπουργός Κυριάκος Μητσοτάκης από το βήμα της Βουλής. Υπενθυμίζεται πως η δέσμευση αυτή έρχεται μετά τις αντιδράσεις των τελευταίων ημερών στις διαρροές, αλλά και τις σχετικές δηλώσεις εκ μέρους της κυβέρνησης, βλ. χαρακτηριστικά τα όσα είπε ο υπ. Οικονομικών, Χρ. Σταϊκούρας, οι οποίες ήθελαν τμηματικές πληρωμές και κούρεμα (βλ. παρακάτω).\nΚατά τη διάρκεια της παρέμβασή του στη συζήτηση για το φορολογικό νομοσχέδιο ο πρωθυπουργός είπε ότι η απόφαση αυτή αφορά περίπου 2.5 εκατ. συνταξιούχους. Μιλάμε για 1,4 δισ. ευρώ, ποσό που αφορά κύριες συντάξεις του ιδιωτικού τομέα, που όμως επεκτείνεται και στους συνταξιούχους του δημόσιου τομέα.\nΗ συγκεκριμένη δαπάνη αγγίζει τα όρια των δημοσιονομικών δυνατοτήτων του τόπου. Συνεπώς δεν υπάρχουν περιθώρια για ικανοποίηση άλλων αιτημάτων, είπε χαρακτηριστικά ο πρωθυπουργός, αναφερόμενος προφανώς στην απόφαση του ΣτΕ η οποία αναφέρει ρητά πως τα αναδρομικά οφείλονται για τις αντισυνταγματικες περικοπες Βρούτση (2012) σε κύριες, επικουρικές και δώρα.\nΤι κρύβει η τροπολογία της κυβέρνησης για τα αναδρομικά\nΝέα ανατροπή, προς το δυσμενέστερο, επιχειρεί να φέρει η τροπολογία για τα αναδρομικά. Όπως τονίζεται με την πληρωμή των ποσών για τις κύριες συντάξεις, χάνονται τα ποσά για δώρα και επικουρικές, ενώ το εφάπαξ ποσό δεν είναι 1,4 δισ. ευρώ αλλά 900 εκατ. ευρώ.\nΚατατέθηκε στη Βουλή η τροπολογία για την επιστροφή των αναδρομικών των συνταξιούχων και όπως φαίνεται κρύβει δύο σημαντικά ζητήματα.\nΠρώτο με την τροπολογία αποκαλύπτεται ότι το ποσό είναι στα 900 εκατ. ευρώ.\nΔεύτερον με την ίδια τροπολογία επιχειρείται να μπει τέλος στις όποιες διεκδικήσεις είχαν κερδίσει οι συνταξιούχοι για τα δώρα και τις επικουρικές, καθώς τονίζεται ότι με την καταβολή των 900 εκατ. ευρώ για τις κύριες, αποσβαίνονται και τα ποσά για δώρα και επικουρικές!\nΕιδικότερα, χάνουν το δικαίωμα να προσφύγουν όσοι συνταξιούχοι δεν το έχουν κάνει για να διεκδικήσουν αναδρομικά επικουρικών συντάξεων και δώρων με την τροπολογία που κατέθεσε η κυβέρνηση.\nΠάρα το γεγονός ότι η τροπολογία δεν περιλαμβάνει καταβολή αναδρομικών επικουρικών συντάξεων και δώρα σε 2,5 εκ. συνταξιούχους δεν τους επιτρέπει και να προσφύγουν για να τα διεκδικήσουν καθώς όπως αναφέρεται στην τροπολογία το δικαίωμα χάνεται και η αξίωση παραμένει μόνο σε όσους έχουν ήδη προσφύγει.\nΈτσι χιλιάδες συνταξιούχοι που περίμεναν ότι θα λάβουν αναδρομικά κύριας, επικουρικής σύνταξης και δώρων θα αναγκαστούν να αρκεστούν στα αναδρομικά μόνο της κύριας σύνταξής τους.\nΈφη Αχτσιόγλου: Κατάφωρα άδικη ενέργεια εις βάρος των δικαιωμάτων των συνταξιούχων\nΓια μια «πρωτοφανή, αντισυνταγματική ενέργεια της κυβέρνησης και για μια κατάφωρα άδικη ενέργεια εις βάρος των δικαιωμάτων των συνταξιούχων», κάνει λόγο η τομεάρχης Εργασίας του ΣΥΡΙΖΑ.\n«Ο κ. Μητσοτάκης ανακοίνωσε ότι θα καταβάλει αναδρομικά 1,4 δισ., ενώ το σύνολο των αναδρομικών που οφείλονται στους συνταξιούχους είναι 3,9 δισ. Είπε ότι θα καταβάλει αναδρομικά μόνο για τις περικοπές στις κύριες συντάξεις, ενώ το ΣτΕ έχει κρίνει ξεκάθαρα ότι οι αντισυνταγματικές περικοπές που έκανε ο κ. Βρούτσης αφορούν τόσο τις επικουρικές συντάξεις όσο και τα δώρα», τονίζει.\nΔ. Κουτσούμπας για αναδρομικά: Κλοπή μέσα από το πορτοφόλι των συνταξιούχων\nΝα μην αποδεχθούν την «κλοπή της σκληρής δουλειάς και των εισφορών τους» καλεί τους συνταξιούχους και συνολικά τους ασφαλισμένους ο γενικός γραμματέας της ΚΕ του ΚΚΕ, Δημήτρης Κουτσούμπας, με αφορμή την κυβερνητική ρύθμιση για την επιστροφή των αναδρομικών.\n«Η κυβερνητική ρύθμιση για τους συνταξιούχους συνιστά κλοπή μέσα από το πορτοφόλι τους και την ευθύνη για αυτή την κλοπή ανέλαβε ο ίδιος ο πρωθυπουργός», αναφέρει ο κ. Κουτσούμπας σημειώνοντας πως η κυβέρνηση «με το “έτσι θέλω” δίνει μόνο 900 εκατομμύρια από τα 3,9 δισ. που εκδίκασε το ΣτΕ, κόβοντας τα ποσά που προέρχονται από τον σφαγιασμό των επικουρικών συντάξεων και των δώρων. Κι αυτό έχει το θράσος να το εμφανίζει ως μεγάλη επιτυχία»\nΥπενθυμίζεται πως χθες, Τρίτη, τροπολογία για την επέκταση αλλά και συγκεκριμενοποίηση των όρων προστασίας της πρώτης κατοικίας κατέθεσαν 69 βουλευτές του ΣΥΡΙΖΑ - Προοδευτική Συμμαχία. Με την προτεινόμενη τροπολογία διευρύνεται το πλαίσιο του νόμου ενώ προσδιορίζεται ρητά η αυτοματοποιημένη διαδικασία υπολογισμού των δόσεων της ρύθμισης.\nΔιαβάστε επίσης: Α. Χαρίτσης: «Η πολιτική της κυβέρνησης στην οικονομία θα οδηγήσει στην επιβολή μέτρων λιτότητας»\nΣΥΡΙΖΑ: «Μια επικοινωνιακή φούσκα αναπτυξιακής προσδοκίας από τη ΝΔ»\n«Πρόκειται για ένα κακό νομοσχέδιο, χωρίς συνοχή και με έντονη την απουσία κάθε αναπτυξιακής προοπτικής, που κάλλιστα θα μπορούσε να χαρακτηριστεί ως μια επικοινωνιακή φούσκα αναπτυξιακής προσδοκίας» αναφέρει σε δήλωσή του για το ν/σ των φορολογικών παρεμβάσεων του Υπ. Οικονομικών που συζητείται σήμερα Τετάρτη, 29 Ιουλίου 2020, στην Ολομέλεια της Βουλής, ο βουλευτής ν. Ηρακλείου του ΣΥΡΙΖΑ Χάρης Μαμουλάκης.\nΤο ν/σ «Φορολογικές παρεμβάσεις για την ενίσχυση της αναπτυξιακής διαδικασίας της ελληνικής οικονομίας, ενσωμάτωση στην ελληνική νομοθεσία των Οδηγιών (ΕΕ) 2017/1852, (ΕΕ) 2018/822, (ΕΕ) 2020/876, (ΕΕ)2016/1164, (ΕΕ) 2018/1910 και (ΕΕ) 2019/475, συνεισφορά Δημοσίου για την αποπληρωμή δανείων πληγέντων δανειοληπτών λόγω των δυσμενών συνεπειών της νόσου COVID-19 και άλλες διατάξεις» είναι ένα ν/σ χωρίς συνοχή, παράδειγμα κακής νομοθέτησης προς αποφυγή, που χαρακτηρίζει την γενικότερη τακτική του πανάκριβου «επιτελικού κράτους» του κ. Μητσοτάκη, αφού:\nΔεν λαμβάνει υπόψιν του τις άκρως δυσοίωνες εκτιμήσεις του Ο.Ο.Σ.Α. για την πορεία της ελληνικής οικονομίας. Συγκεκριμένα, η έκθεσή του Ο.Ο.Σ.Α. προβλέπει ύφεση στο 8% του ΑΕΠ στο βασικό και 9,8 % στο δυσμενές σενάριο, με παράλληλη αύξηση του ποσοστού ανεργίας μέχρι και πάνω από 20%.\nΔεν ανταποκρίνεται στην ανάγκη της Ελληνικής οικονομίας που επιβάλλει να υπάρχει τουλάχιστον μεσοπρόθεσμος ορίζοντας και σαφείς στόχοι για τον μετασχηματισμό της οικονομίας και την ισχυρότερη και χωρίς αποκλεισμούς ανάπτυξη.\nΟι διατάξεις του συγκεκριμένου ν/σ δεν έχουν καμία συνοχή και δεν οδηγούν σε συγκεκριμένη αναπτυξιακή κατεύθυνση. Η «ιδέα» της Κυβέρνησης της ΝΔ ότι η ανάπτυξη θα έρθει με την αυτοτελή φορολόγηση των κεφαλαίων του εξωτερικού με συντελεστή 7 %, την ευνοϊκότερη φορολόγηση 15% της δωρεάν διάθεσης μετοχών που δίνονται ως κίνητρο σε εργαζομένους, μετόχους και εταίρους, την ευνοϊκότερη φορολόγηση καλοπληρωμένων προπονητών, την απαλλαγή από το φόρο δωρεάς των δωρεών κινητών περιουσιακών στοιχείων που έχουν αποκτηθεί στην αλλοδαπή, αλλά και την ευνοϊκότερη, αλλά όχι αντίστοιχα την απαλλαγή της δωρεάς και γονικής παροχής χρηματικών ποσών για αγορά πρώτης κατοικίας, είναι απολύτως εσφαλμένη. Και δεν θα μπορούσε να είναι διαφορετική, αφού:\nΕισάγει ρύθμιση μείωσης προκαταβολής φόρου, ωστόσο αυτή δεν είναι μόνιμη. Αξίζει να τονιστεί ότι ο ΣΥΡΙΖΑ έχει καταθέσει συγκεκριμένη πρόταση για μόνιμη μείωση της προκαταβολής του φόρου.\nΣτο Κεφάλαιο Γ’ του Τρίτου Μέρους του σ/ν για τη συνεισφορά του Δημοσίου για την αποπληρωμή δανείων με εμπράγματες εξασφαλίσεις στην κύρια κατοικία των δανειοληπτών, δεν υπάρχει καμία πρόβλεψη για προστασία της πρώτης κατοικίας. Μια προστασία της κύριας κατοικίας από αναγκαστική ρευστοποίηση η οποία λήγει σε λίγες μέρες, την Παρασκευή 31 Ιουλίου, γι’ αυτό και ο ΣΥΡΙΖΑ κατέθεσε τροπολογία προκειμένου να υπάρχει προστασία έως 31 Δεκεμβρίου 2020.\nΗ Κυβέρνηση συνεχίζει στο πνεύμα του άριστου «επιτελικού» κράτους να προωθεί οργανωτικές ρυθμίσεις για αποσπάσεις υπαλλήλων κατά παρέκκλιση κάθε άλλης γενικής ή ειδικής διάταξης και αλλάζει, χωρίς επαρκή τεκμηρίωση, την ισχύ του Πίνακα Κατάταξης των επιτυχόντων υποψηφίων του διαγωνισμού του ΝΣΚ ως 30 Σεπτεμβρίου 2020 ενώ, με Κ.Υ.Α. τον Μάρτιο 2020 είχε ορίσει ως ημερομηνία ισχύς του πίνακα την 12η Απριλίου 2021. Εξακολουθεί με αυτόν τον τρόπο να προσπαθεί να «τακτοποιήσει» τα «δικά της παιδιά», παρά το ότι, αποδεδειγμένα πλέον, αυτό το «άριστο επιτελικό κράτος» δεν είναι σε θέση να δράσει εγκαίρως, μελετημένα και στοχευμένα για την επίλυση των προβλημάτων που αντιμετωπίζει η κοινωνία, και πόσο μάλλον για να φέρει την ανάπτυξη που δεν αφορά μόνο συγκεκριμένους αλλά όλους.\nΤα σημεία του νομοσχεδίου\nΣύμφωνα με το υπουργείο Οικονομικών, με το σχέδιο νόμου με τίτλο «Φορολογικές παρεμβάσεις για την ενίσχυση της αναπτυξιακής διαδικασίας της ελληνικής οικονομίας, ενσωμάτωση στην ελληνική νομοθεσία των Οδηγιών (ΕΕ) 2017/1852, (ΕΕ) 2018/822, (ΕΕ) 2020/876, (ΕΕ)2016/1164, (ΕΕ) 2018/1910 και (ΕΕ) 2019/475, συνεισφορά Δημοσίου για την αποπληρωμή δανείων πληγέντων δανειοληπτών λόγω των δυσμενών συνεπειών της νόσου COVID-19 και άλλες διατάξεις» εισάγονται διατάξεις που περιλαμβάνουν:\nΤο νέο πρόγραμμα «ΓΕΦΥΡΑ», που παρέχει υποστήριξη, μέσω της συνεισφοράς του Δημοσίου, για την αποπληρωμή δανείων με εμπράγματες εξασφαλίσεις στην κύρια κατοικία, σε δανειολήπτες που έχουν πληγεί από τις δυσμενείς επιπτώσεις του κορωνοϊού.\ntags: Βουλή, Νέα Δημοκρατία, αναδρομικά, πρώτη κατοικία\nΚ. Νοτοπούλου - Α. Αυλωνίτης: Τα πολλά λόγια είναι φτώχεια λέει ο λαός, κ. Θεοχάρη


Εφαρμογή προβλέπει πού θα ξεσπάσει βία για το νερό – EurActiv.gr\nΌπως εξήγησαν οι ίδιοι, το «καινοτόμο» όργανο έγκαιρης προειδοποίησης, το οποίο έχει προβλέψει τους κινδύνους στο Ιράν, τη Νιγηρία και το Πακιστάν, μπορεί να εντοπίσει την πιθανότητα συγκρούσεων–ανάμεσά τους και την βία που συνδέεται με το νερό–έως και έναν χρόνο νωρίτερα.\n«Αυτή η εφαρμογή είναι πολύ σημαντική δεδομένης της κλιμάκωσης των συνδεόμενων με το νερό συγκρούσεων στον κόσμο», λέει η Τζέσικα Χάρτογκ, μια ειδική στην κλιματική αλλαγή στο International Alert, έναν εταίρο του WPS.\n«Θα σώσει ζωές, ασφαλώς, αν δούμε τους πολιτικούς να αναλαμβάνουν δράση επί των πρώιμων προειδοποιητικών δεδομένων που θα παρέχει», είπε η ίδια στο Ίδρυμα Thomson Reuters.\n«Το νερό συχνά παραβλέπεται ως παράγοντας κινδύνου στις συγκρούσεις», σημειώνει ο Τσαρλς Άισλαντ, ένας ειδικός σε θέματα νερού και υψηλόβαθμο στέλεχος στο Ινστιτούτο Παγκόσμιων Πηγών, το οποίο ανήκει στη σύμπραξη του WPS και το οποίο υποστηρίζεται από το ολλανδικό ΥΠΕΞ.\n«Αυτό μπορεί να αποτελέσει επανάσταση στην ανάπτυξη και στις ειρηνευτικές επιχειρήσεις δίνοντας χρόνο για παρέμβαση πριν γίνει αιματοχυσία».\n«Στο Μαλί φέρνουμε ήδη μαζί την κυβέρνηση και τις οργανώσεις της κοινωνίας των πολιτών για να συζητήσουν τους κινδύνους που εντοπίζουμε», λέει η Χάρτογκ.\nπόροι γλυκού νερού


Νέος αέρας ανανέωσης στην τοπική αυτοδιοίκηση της ΝΔ! – Cretapress\nΤην θέση του Αναπληρωτή Γραμματέα Τοπικής Αυτοδιοιήκησης εμπιστεύτηκε ο Πρόεδρος του Κόμματος Κυριάκος Μητσοτάκης και ο Γραμματέας ΠΕ Λευτέρης Αυγένακης στον Αντιπρόεδρο της ΝΟΔΕ Ηρακλείου κ. Βαρούχα Βασίλη ως επιβράβευση της συνεισφοράς του. Με αυτό τον τρόπο η Νέα Δημοκρατία δείχνει έμπρακτα την πρόθεση για ανανέωση και αλλαγή!\nο κ. Βασίλης Βαρούχας 36 ετών, Πτυχιούχος της Σχολής Διοίκησης και Οικονομίας του ΑΤΕΙ Πατρών με μεταπτυχιακό από το πανεπιστήμιο του Portsmouth με ειδίκευση στα χρηματοοικονομικά. Εργάζεται ως Τραπεζικό στέλεχος από το 2008. Σήμερα εργάζεται στο Personal Banking της Τράπεζας Πειραιώς στο Ηράκλειο Κρήτης. Επίσης είναι Αντιπρόεδρος της ΝΟΔΕ Ηρακλείου.


eTransfer (Αθήνα, Ελλάδα) - Κριτικές - Tripadvisor\nΑθήνα: Όλες οι δραστηριότητεςΑθήνα: Συχνές αναζητήσειςΜεταφορά, ΑθήναΑθήνα: Δημοφιλείς κατηγορίεςΔημοφιλείς γειτονιέςΔραστηριότητες κοντά σε: eTransfer\nDeep Blue ToursGreek Taxi ToursTuk Tuk ToursAwesome Athens ExperiencesOff Road ExperienceHappy Car RentaleTaxiAthensAthenian TransferEXPLOROLOCOMassage Point - AthensJG Athens ToursΚαφεκοπτεία ΛουμίδηDodecanese Home MuseumAthens Culinary Backstreets WalksJewish Heritage Tours\neTransfer, Αθήνα - Κριτικές\nΝο 39 από 481 Μεταφορά για: Αθήνα\nΠαρέχουμε ένα ευρύ φάσμα υπηρεσιών ταξί και ταξιδίων, συμπεριλαμβανομένων Μεταφορές Αεροδρομίου, Vip Van, Ιδιωτικές Υπηρεσίες Μισθώσεις, VIP & Σοφέρ, Μεταφορές προς ξενοδοχείο και αυτοκίνητα γάμου. Όλα τα αυτοκίνητα είναι εξοπλισμένα με συστήματα κλιματισμού, Wi-Fi και δορυφορική πλοήγηση για τη διασφάλιση του ταξιδιού σας με πλήρη άνεση και ασφάλεια. AthensMiniVanTransfers στη διάθεσή 24/7.\nΣεπόλια • 6 λεπτά περπάτημα\n3.192 εντός 5 χλμ.\n0.5 χλμ€€ - €€€ • Δειπνήστε με έναν ντόπιο σεφ • Μεσογειακή • Ελληνική\n0.3 χλμ€ • Αμερικανική • Ελληνική\n0.3 χλμΦαστ φουντ • Ευρωπαϊκή • Ελληνική • Ανατολικοευρωπαϊκή\n0.6 χλμ€€ - €€€ • Μπάρμπεκιου • Ελληνική • Ανατολικοευρωπαϊκή\n1.9 χλμΜουσεία Τέχνης • Μουσεία Ιστορίας\n2.7 χλμΑρχαία Ερείπια • Θρησκευτικές Τοποθεσίες\n2 χλμΙστορικές τοποθεσίες • Γεωλογικοί Σχηματισμοί\nNicosia, Nicosia, Cyprus7 συνεισφορές\nΕπισκεφθηκαμε πολλά μέρη, με ευχάριστη και ανάλαφρη ξενάγηση, με συνέπεια και αίσθηση απόλυτης ασφαλειας. Με καινούργιο,πεντακάθαρο αυτοκίνητο! Μικροί και μεγάλοι περάσαμε υπέροχα και θα το επαναλάβουμε σίγουρα με την πρώτη ευκαιρία!\nΕυχαριστούμε για την κριτική σας! Θα είμαστε ευτυχείς να σας υποδεχθούμε και να προσφέρουμε τις υπηρεσίες μας εκ νέου!\n"Η καλύτερη επιλογή. "\nΗ καλύτερη επιλογή για οικογένειες με παιδιά. Επαγγελματίες πάντα στην ώρα τους ευγενικό προσωπικό έτοιμο να σε εξυπηρετήσει. Καινούργια καθαρά αυτοκίνητα. Σας ευχαριστούμε.\nΣας ευχαριστούμε ειλικρινά για την ευγενική σας αξιολόγηση. Ελπίζουμε να έχουμε την δυνατότητα να σας καλοσωρίσουμε και να σας εξυπηρετήσουμε ξανά στην Αθήνα.\nΆψογη εξυπηρέτηση πολύ ευγενικό προσωπικό σε όποια πληροφορία χρειάστηκε να μας δωθεί... ιδανικό για τη μετακίνηση ομάδων αλλά και οικογενειών!\nΕυχαριστούμε για την κριτική σας. Θα είμαστε ευτυχείς να σας εξυπηρετήσουμε ξανά!\nΕπαγγελματική, έγκαιρη και σε καλύτερη τιμή!\nΣυνιστάται. Ήμασταν δεκτοί στο λιμάνι κρουαζιέρας του Πειραιά από τον οδηγό μας, τον Γεώργιο Μπράουν. Το πάρτι με 6 ενήλικες με 9 κομμάτια αποσκευών χωράει εύκολα σε φορτηγό της Mercedes. Ο Γιώργος ήταν επαγγελματίας, εξυπηρετικός και φιλικός. Το eTransfer ήταν πολύ ευέλικτο, διευκολύνοντας την τελευταία αλλαγή των αιτημάτων μεταφοράς. Έχω χρησιμοποιήσει το eTransfer τα τελευταία τρία χρόνια στην Αθήνα και τα βρήκα πάντα αξιόπιστα και επαγγελματικά.\nGlen Mills, Πενσυλβάνια182 συνεισφορές\nΠλοίο στο ξενοδοχείο\nΥπήρχαν 8 από εμάς με 14 βαλίτσες. Η τιμή ήταν σωστή και ο Αντρέας, ο οδηγός μας, ήταν θαυμάσιος. Το βαν ήταν καθαρό και άνετο. Ο Αντρέας είχε πολλά συμβουλές και προτάσεις για εμάς. Εξαιρετικά χρήσιμο\nΒοστόνη, Μασαχουσέτη23 συνεισφορές\nΜεγάλη εξυπηρέτηση και άνετες βόλτες\nΕίμαστε οικογένεια 7 ενηλίκων. Κλείσαμε 3 υπηρεσίες: μεταφορά στο ξενοδοχείο από το αεροδρόμιο, ταξίδι με το ηλιοβασίλεμα στο ακρωτήριο Σούνιο και ναός του Ποσειδώνα και μεταφορά στο λιμάνι του Πειραιά). Λάβαμε ένα μήνυμα ηλεκτρονικού ταχυδρομείου για να επιβεβαιώσουμε και έγκαιρες sms ειδοποιήσεις με πληροφορίες για το αυτοκίνητο και το πρόγραμμα οδήγησης. Πολύ χαρούμενος με την υπηρεσία. Ο Αντρέας, ο οδηγός μας, έκανε μια εκπληκτική δουλειά που μας πήρε γύρω από την περιοχή και έδωσε εξαιρετικές συστάσεις. Τον είχαμε για όλα τα 3 ταξίδια. Θα συστήσει σίγουρα το eTransfer!\nΧρησιμοποιούμε πάντα τις υπηρεσίες eTransfer για τη μεταφορά μας. Είναι πολύ επαγγελματίες! Οι οδηγοί είναι πάντα πολύ ευγενικοί, προσεκτικοί και προσεκτικοί.\nΘα συστήσει το eTransfer χωρίς δισταγμό.\nΚορκ, Ιρλανδία7 συνεισφορές\nΜεταφορά αεροδρομίου στην Αθήνα\nSotos από το eTransfer. gr ήταν πολύ αξιόπιστο, ευγενικό και είχε ένα πολύ υψηλής ποιότητας όχημα. Συνιστάται\nΕίμαστε οικογένεια 6 ενήλικων + 1 παιδί. Έχουμε κλείσει 3 υπηρεσίες: μεταφορά στο ξενοδοχείο, ημερήσια εκδρομή στα Μετέωρα και μισή ημερήσια εκδρομή στην Αθήνα (επιπλέον μας παραλάβαμε δωρεάν μεταφορά στο Αεροδρόμιο).\nΛάβαμε ένα μήνυμα ηλεκτρονικού ταχυδρομείου για επιβεβαίωση, με το όνομα του οδηγού και μια εικόνα του οδηγού. Πολύ χαρούμενος με την υπηρεσία. Ο Αντρέας, ο οδηγός μας, έκανε μια εκπληκτική δουλειά που μας πήρε γύρω από την περιοχή και έδωσε εξαιρετικές συστάσεις. Τον είχαμε για όλες τις 3 εκδρομές, έτσι αισθανόμασταν μια ισχυρή σχέση, τόσο θλιβερή όταν έπρεπε να πούμε αντίο: (Θα χρησιμοποιήσει σίγουρα etransfer ξανά για την επόμενη επίσκεψή μας.


Κακή συνεδρίαση (-0,86%), με κλείσιμο στο χαμηλό ημέρας και με αδύναμο κρίκο τις τράπεζες (-2,55%)\nΤρίτη, 17:24 - 18/02/2020\nΜια κακή συνεδρίαση είχε και πάλι την Τρίτη το Χ.Α. και ειδικά οι τραπεζικές μετοχές, με το κλίμα να είναι από το ξεκίνημα της ημέρας προβληματικό. Την αγορά να είναι όλη την ημέρα σε αρνητικό πρόσημο και τις απώλειες να αυξάνονται στο κλείσιμο, το οποίο ήτανε και χαμηλό ημέρας, με το ΓΔ και πάλι στα όρια της πρώτης σημαντικής στήριξης στα επίπεδα των 910 μονάδων (έκλεισε στις 911,82 μονάδες, -0,86%).\nΣτήριξη η οποία δεν είναι καλό να χαθεί κατά τις επόμενες συνεδριάσεις, αφού τότε υπάρχει κίνδυνος να δοκιμαστούνε και την επόμενη φορά να χαθούνε οι στηρίξεις στις 890 – 900 μονάδες. Στηρίξεις οι οποίες θυμίζουμε πως είχανε δοκιμαστεί προσφάτως, με την αγορά να δείχνει αντανακλαστικά και να αντιδρά, αν και η εικόνα των τελευταίων ημερών προβληματίζει και πάλι, ειδικά αυτή των τραπεζών μετοχών, όπου η εικόνα επιδεινώνεται όλο και πιο πολύ, όπως αναφέρουμε και παρακάτω.\nΩς βασικός λόγος της σημερινής πτώσης κρίνεται η προβληματική εικόνα των διεθνών αγορών, εν μέσω προειδοποιήσεων εταιρειών (πιο χαρακτηριστικό παράδειγμα η Apple) για τις πιθανές οικονομικές επιπτώσεις από τον «κινεζικό ιό». Βέβαια οι απώλειες των διεθνών αγορών είναι απόλυτα ελεγχόμενες, τουλάχιστον στο κλείσιμο του Χ.Α. (με τον DAX στο -0,45%) και τη Wall Street στο -0,30%, -0,40%).\nΝα σημειωθεί ότι πλέον το Χ.Α. από τις αρχές του 2020 βρίσκεται σε οριακά αρνητικό πρόσημο, -0,53%\nΕπιστρέφοντας στα επιμέρους σημεία της σημερινής συνεδρίασης, όπως αναφέραμε με σημαντικές απώλειες 2,55% οι τράπεζες, με τον τραπεζικό δείκτη στις 802,61 μονάδες. Και η παραμονή του δείκτη χαμηλότερα των 840 – 850 μονάδων, συνεχίζει να προβληματίζει, με κίνδυνο η πτώση να συνεχιστεί και την επόμενη φορά να χαθούνε οι καθοριστικές στηρίξεις στις 785 – 790 μονάδες, βάζοντας τις τραπεζικές μετοχές σε ένα νέο πτωτικό trend, με ότι αυτό σημαίνει για ολόκληρη την χρηματιστηριακή αγορά.\nΣτις επιμέρους τραπεζικές μετοχές η Alpha Bank έκλεισε στα 1,745 ευρώ (-2,35%), με την ΕΤΕ στα 2,775 ευρώ (-3,51%). Στα 0,785 ευρώ η Eurobank (-2,85%) και η Πειραιώς στα 3,066 ευρώ (-0,78%).\nΣτις υπόλοιπες μετοχές του FTSE 25, μόνο 3 μετοχές βρίσκονται σε θετικό πρόσημο, η ΕΥΔΑΠ (7,57 ευρώ, +1,07%), ο ΑΔΜΗΕ και σήμερα (2,72 ευρώ, +0,74%) και η Fourlis (5,74 ευρώ, +0,17%). Με απώλειες η μετοχή του Ελλάκτωρα (1,68 ευρώ, -2,44%), του Μυτιληναίου (9,00 ευρώ, -1,75%), της Σαράντης (8,77 ευρώ, -1,46%), των ΕΛΠΕ (7,80 ευρώ, -1,64%) και του Τιτάνα (17,88 ευρώ, -0,89%).\nΣτους επιμέρους δείκτες, όπως αναφέραμε παραπάνω, με σημαντικές απώλειες 2,55% ο τραπεζικός δείκτης, στις 802,62 μονάδες. Με πτώση 0,92% ο FTSE 25 και απώλειες 0,30% ο FTSE Mid Term, στις 2.291,80 μονάδες και 1.265,07 μονάδες αντίστοιχα. Στις 911,82 μονάδες έκλεισε ο ΓΔ, -0,86%, με τζίρο 48εκ ευρώ με τον καθαρό τζίρο να είναι χαμηλός, ίσως το μοναδικό θετικό αφού μιλάμε για κακή συνεδρίαση.\nΤέλος, όσον αφορά την τεχνική ανάλυση της αγοράς, σε σχέση φυσικά με τα όσα αναφέραμε παραπάνω και γενικά αναφέρουμε στα καθημερινά σχόλια του www.greekfinanceforum.com. Κλειδί θεωρείται πάντα η παραμονή υψηλότερα των 890 – 900 μονάδων και των 910 μονάδων. Παράλληλα και η μεγαλύτερη ανησυχία σε αυτή τη φάση έχει να κάνει με την παραμονή του τραπεζικού δείκτη χαμηλότερα των 845 – 855 μονάδων, με αγωνία κατά τις επόμενες εβδομάδες να μη χαθούνε οι στηρίξεις στις 785 – 790 μονάδες.


Κορωνοϊός: 10.528 κρούσματα, 77 στην Ηλεία - 9 θάνατοι και 94 διασωληνωμένοι - Ηλεία Live! Όλες οι ειδήσεις και τα νέα της Ηλείας και της Ελλάδας\nΚορωνοϊός: 10.528 κρούσματα, 77 στην Ηλεία - 9 θάνατοι και 94 διασωληνωμένοι\nTo 𝑅𝑡 για την επικράτεια βάσει των κρουσμάτων εκτιμάται σε 1.32.\nΤην εβδομάδα αναφοράς, το ποσοστό θετικότητας ήταν 8.77% σε σύνολο 601.239 εργαστηριακών ελέγχων (RT-PCR/Rapid-Ag).\nΤην εβδομάδα αναφοράς, οι εισαγωγές νέων ασθενών ήταν 945, ενώ το σύνολο των εξιτηρίων λόγω ίασης ήταν 684. O λόγος εισαγωγών νέων ασθενών προς εξιτήρια λόγω ίασης ήταν 1.38.\nΣτο «κόκκινο» παραμένει η Αττική καθώς από τα 10.528 νέα κρούσματα που ανακοίνωσε ο ΕΟΔΥ οι 6.493 μολύνσεις εντοπίζονται στο Λεκανοπέδιο.


Κέντρο Ιδιαιτέρων Μαθημάτων Σπίθα Θέρμη - schol.io\nΚέντρο Ιδιαιτέρων Μαθημάτων Σπίθα Θέρμη\nΚωνσταντινουπόλεως 17, Τριάδι\nΠαραδίδουμε ιδιαίτερα μαθήματα κατ’ οίκον, καθώς επίσης και στους κατάλληλα διαμορφωμένους χώρους μας, στο Τριάδι και την Καλαμαριά. Λειτουργούν group 2-3 μαθητών. Οι ώρες διδασκαλίας είναι 60λεπτες, ώστε να παραδίδεται η ύλη αναλυτικά και ολοκληρωμένα και να παρέχεται εξατομικευμένη διδασκαλία προσαρμοσμένη στις ανάγκες και απαιτήσεις κάθε μαθητή.\nΟι καθηγητές μας -επιστημονικά και παιδαγωγικά καταρτισμένοι- καθοδηγούν, ενθαρρύνουν και διδάσκουν με απόλυτη ειδίκευση και αγάπη το γνωστικό αντικείμενο, καλύπτοντας τις απαιτήσεις όλων των μαθητών, ακόμη και αυτών που αντιμετωπίζουν μαθησιακές δυσκολίες. Παρέχουμε δωρεάν στους σπουδαστές μας συγγράμματα σε κάθε μάθημα, τα οποία έχουν συντάξει και επιμεληθεί με υπευθυνότητα οι έμπειροι καθηγητές μας.\nΠαρέχουμε επιπλέον διδακτικές ώρες σε περίπτωση που διαπιστώνονται κενά. Οργανώνουμε τακτικές ενημερώσεις γονέων, στις οποίες μπορούν οι ίδιοι να πληροφορηθούν για την επίδοση των παιδιών τους.\nΣε συνεργασία με τη διεύθυνση και τους καθηγητές, αντιμετωπίζονται αποτελεσματικά τυχόν προβλήματα ή δυσκολίες. Διαθέτουμε ειδικό Τμήμα Συμβουλευτικής σε θέματα Επαγγελματικού Προσανατολισμού, το οποίο ασχολείται με τις ανησυχίες και προοπτικές κάθε σπουδαστή και τον βοηθά στη συμπλήρωση του μηχανογραφικού του δελτίου. Οι τιμές μας είναι ασυναγώνιστες. Λειτουργούν τμήματα αποφοίτων και ΕΠΑΛ.\nΦροντιστήριο Μέσης Εκπαίδευσης σε Θεσσαλονίκη Τριάδι\nΚέντρα Ξένων Γλωσσών σε σε Θεσσαλονίκη Τριάδι


Υποδεχόμαστε τη νέα χρονιά πιο λαμπερές από ποτέ με την exclusive περιποίηση από την beauty expert Έλενα Κοκκαλίδου! - VrestaOla\nΤο μασάζ gua sha είναι μια τεχνική ανάπλασης και σύσφιξης του δέρματος για το πρόσωπο και τον λαιμό. Προέρχεται από τον κινεζικό πολιτισμό και είναι μία θεραπεία χαλάρωσης από το στρες και την ένταση μέσω της αποστράγγισης της\nλέμφου από τις τοξίνες. Λειτουργεί από μέσα προς τα έξω και γίνεται τόσο θεραπευτικά όσο και προληπτικά.\nΚαταπολεμά το πρήξιμο σε συνδυασμό με τεχνικές ανάπλασης και σύσφιξης της επιδερμίδας του προσώπου με στόχο την αντιγήρανση. Η θεραπεία γίνεται με πέτρες χαλαζία και είναι κατάλληλη για όλες τις ηλικίες.


Επίσκεψη της υποψήφιας βουλευτής Ν. Ηρακλείου της ΝΔ, Νικολέτας Σφακιανάκη, στις λαϊκές αγορές Μασταμπά-Χριστομιχάλη Ξυλούρη - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΠΙΚΑΙΡΟΤΗΤΑ / Επίσκεψη της υποψήφιας βουλευτής Ν. Ηρακλείου της ΝΔ, Νικολέτας Σφακιανάκη, στις λαϊκές αγορές Μασταμπά-Χριστομιχάλη Ξυλούρη\nΑντώνης Βασιλάκης 19/06/2019 ΕΠΙΚΑΙΡΟΤΗΤΑ, ΗΡΑΚΛΕΙΟ Αφήστε Σχόλιο\nΚοντά στους εμπόρους, τους παραγωγούς και τους πολίτες βρέθηκε για άλλη μια φορά σήμερα η υποψήφια βουλευτής Ν. Ηρακλείου της ΝΔ, Νικολέτα Σφακιανάκη,\nσυνεχίζοντας της προεκλογική της εκστρατεία. Η υποψήφια βουλευτής βρέθηκε νωρίς σήμερα το πρωί στη λαϊκή αγορά που πραγματοποιείται στην περιοχή του Μασταμπά όπως και σε αυτή που γίνεται στην οδό Χριστομιχάλη Ξυλούρη στο Ηράκλειο.\nΣτο πλαίσιο της επισκέψεώς της στις παραπάνω περιοχές, η υποψήφια βουλευτής Ν. Ηρακλείου της ΝΔ,\nΝικολέτα Σφακιανάκη, είχε την ευκαιρία να συνομιλήσει με τους δημότες, τους εμπόρους και τους παραγωγούς του τόπου μας. Αφουγκράστηκε τους προβληματισμούς τους, απάντησε στα ερωτήματά τους και δέχτηκε θερμές ευχές για καλή επιτυχία στις επικείμενες εκλογές της 7ης Ιουλίου.\nTags ΒΟΥΛΕΥΤΗΣ ΕΘΝΙΚΕΣ ΕΚΛΟΓΕΣ ΕΚΛΟΓΕΣ ΝΔ ΝΙΚΟΛΕΤΑ ΣΦΑΚΙΑΝΑΚΗ ΥΠΟΨΗΦΙΑ\nΠολυτελές ξενοδοχείο γίνεται το ιστορικό κτίριο στη Ρηγίλλης που στέγαζε τη ΝΔ – Ποια είναι η μισθώτρια εταιρεία\nΠολυτελές ξενοδοχείο γίνεται το ιστορικό κτίριο στη Ρηγίλλης, που στέγαζε τη ΝΔ – Ποια είναι η μισθώτρια εταιρεία\nnaftemporiki.gr Νέος γραμματέας της Κοινοβουλευτικής Ομάδας της Ν.Δ., εξελέγη ομόφωνα ο Σταύρος Καλαφάτης, έπειτα από …


Νέα τηλεοπτική σειρά του ΡΙΚ «Στην Άκρη του Παράδεισου» – Το τραγούδι της σειράς ερμηνεύει ο Μ. Χατζηγιάννης! – Κέντρο Νεότητος Αγρού BLOG\n← EuroVoice 2010\nΜου το είχανε πει..και δεν το πίστεψα..μέχρι που το πήρα στα χέρια μου!!! →\nΝέα τηλεοπτική σειρά του ΡΙΚ «Στην Άκρη του Παράδεισου» – Το τραγούδι της σειράς ερμηνεύει ο Μ. Χατζηγιάννης!\nPosted on September 14, 2010 by Άντρη Χατζηπετρή\nΣειρά εποχής βασισμένη σε αληθινά γεγονότα\nΙούνιος 1965. Η Σοφία, κόρη της Μυριάνθης και του Δαμιανού, μετά από δεκαοχτώ χρόνια στην Αγγλία, επιστρέφει στην Κύπρο για διακοπές. Με την άφιξή της αποκαλύπτονται αλήθειες για το παρελθόν και το παρόν που αλλάζουν όλες τις ισορροπίες ανάμεσα στα μέλη της οικογένειας. Σχέσεις αγάπης και εμπιστοσύνης κλονίζονται και καταρρέουν. Για τα απανωτά χτυπήματα της μοίρας που θα ακολουθήσουν, η Μυριάνθη θα πιστέψει ότι ευθύνεται μια κατάρα που βαραίνει την οικογένεια και την οποία κρατούσε μέχρι σήμερα ως επτασφράγιστο μυστικό. Ο Δαμιανός, διχασμένος ανάμεσα στην οικογένειά του και στην Ελένη, την ερωμένη του, οδηγείται σε ακραίες πράξεις που θα έχουν απρόβλεπτες συνέπειες και θα τον απομονώσουν ακόμα περισσότερο. Η Κλειώ, η μικρότερη κόρη της οικογένειας, θα γνωρίσει τον έρωτα στο πρόσωπο του Δημήτρη. Με την αισιοδοξία και τη δύναμη που τη χαρακτηρίζουν, θα μπορέσει άραγε να φτάσει στην ευτυχία ή μήπως θα πιαστεί στον ιστό μιας καλοστημένης παγίδας;\nΤα πρώτα γυρίσματα της σειράς έχουν αρχίσει στην Παλιά Λευκωσία, Αγλαντζιά και Καϊμακλί.\nΤο πρώτο επεισόδιο θα μεταδοθεί στα τέλη Σεπτεμβρίου και θα έχει διάρκεια 50 λεπτών.\nΗθοποιοί / Πρωταγωνιστές:\nΜυριάνθη: Αντρούλα Ηρακλέους\nΔαμιανός: Αντρέας Βασιλείου\nΣοφία: Άννα Γιαγκιώζη\nΟλυμπιάδα: Χριστίνα Χριστόφια\nΣωτήρης: Μάριος Ιωάννου\nΚλειώ: Μάρα Κωνταντίνου\nΟλυμπού: Λένια Σορόκου\nΜυρούλα: Μαριάννα Παπαμιχαήλ\nΒασιλική: Ζωή Κυπριανού\nΑνδρονίκη: Δέσποινα Μπεμπεδέλη\nΑντώνης: Κρίστοφερ Γκρέκο\nΕλένη: Μαριάννα Καυκαρίδου\nΔάφνη: Ελένη Μολέσκη\nΔημήτρης: Αντρέας Φυλακτού\nΑντρέας: Τόνυ Δημητρίου\nΚατερίνα: Χριστιάνα Λάρκου\nΚωστής: Ανδρέας Μελέκης\nΧρυσταλλένη: Γιόλα Κλείτου\nΆθως: Μάριος Κωνσταντίνου\nΕλπίδα: Νιόβη Χαραλάμπους\nΛουκία: Κύνθια Παυλίδου\nΠαραγωγός/Σκηνοθέτης: Κλείτος Κλείτου\nΕπιμέλεια παραγωγής/ σκηνοθέτις: Σόνια Δημητρίου\nΔιευθυντής Φωτογραφίας: Πανίκος Δημητρίου\nΚινηματογράφηση: Πανίκος Χρίστου\nΦωτισμός: Αντώνης Κυπριανού\nΜακιγιέζ: Ειρήνη Χαραλάμπους\nΚομμώσεις/Φροντιστήριο: Βίκυ Ευσταθίου\nΗχογράφηση μουσικής: ΠΑΡΑΚΕΝΤΡΟ


Thes - Καλαφάτης: "Δεν υπάρχει περίπτωση να κάνουμε πίσω όσον αφορά τα κυριαρχικά μας δικαιώματα και την υπεράσπιση των δικαίων του Εθνους"\nΚαλαφάτης: “Δεν υπάρχει περίπτωση να κάνουμε πίσω όσον αφορά τα κυριαρχικά μας δικαιώματα και την υπεράσπιση των δικαίων του Εθνους”\nTags: ΕΛΛΑΔΑ | ΣΤΑΥΡΟΣ ΚΑΛΑΦΑΤΗΣ\nΟ Υφυπουργός Εσωτερικών αρμόδιος για θέματα Μακεδονίας – Θράκης Σταύρος Καλαφάτης παραχώρησε συνέντευξη στο OPEN και στην εκπομπή «Ώρα Ελλάδος» με τον Άκη Παυλόπουλο και την Ευλαμπία Ρέβη.\n«Η Ελλάδα δεν τάσσεται αλά καρτ υπέρ του Διεθνούς Δικαίου και των Διεθνών Συνθηκών. Γι΄αυτό και εδραιώνει τη θέση της στο παγκόσμιο γίγνεσθαι ως μια δύναμη σταθερότητας, ασφάλειας και εμπιστοσύνης. Είναι ένας αξιόπιστος εταίρος των Η.Π.Α. σε μια πολύ κρίσιμη στιγμή. Θέλουμε να έχουμε καλές σχέσεις με τους γείτονές μας. Έχουμε όμως κάνει ξεκάθαρο, και το έκανε ξεκάθαρο με κάθε τρόπο ο Πρωθυπουργός Κυριάκος Μητσοτάκης για ακόμη μια φορά, ότι δεν υπάρχει περίπτωση να κάνουμε πίσω όσον αφορά τα κυριαρχικά μας δικαιώματα και την υπεράσπιση των δικαίων του Έθνους», τόνισε ο κ. Καλαφάτης αναφερόμενος στη χθεσινή ομιλία του Πρωθυπουργού στο αμερικανικό Κογκρέσο.\nΟ Στ. Καλαφάτης χαρακτήρισε ιστορικής σημασίας την επίσκεψη του Πρωθυπουργού Κυριάκου Μητσοτάκη στις Η.Π.Α. διότι όπως εξήγησε: “Αναδείξαμε μια σειρά ζωτικών ζητημάτων και δεν είναι μονάχα το θέμα των ελληνοτουρκικών σχέσεων. Αναδείχθηκε ο ενεργειακός ρόλος της Ελλάδας και ειδικότερα της Βόρειας Ελλάδας», διότι, όπως ανέφερε, «ένα μεγάλο κομμάτι της ενέργειας “παίζεται” ουσιαστικά στη Μακεδονία και στη Θράκη και όχι μονάχα στην Αλεξανδρούπολη, που εξελίσσεται σε έναν ενεργειακό κόμβο». Τόνισε ότι: «Αναδείχθηκαν και ζητήματα που αφορούν τα ελληνοτουρκικά με ξεκάθαρες απόψεις». Και πρόσθεσε: «Όποιος δεν καταλαβαίνει τί σημαίνουν τα χειροκροτήματα στο αμερικανικό Κογκρέσο που δέχθηκε ο Πρωθυπουργός και η Ελλάδα, θεωρώ ότι έχει μια πολύ στενόθωρη αντίληψη για τα πράγματα. Όποιος πάει να υποβαθμίσει έμμεσα ή ακόμα και άμεσα την ιστορικής σημασίας επίσκεψη δεν διαδραματίζει απλώς έναν αντιπολιτευτικό ρόλο. Θεωρώ ότι υποβαθμίζει πάρα πολύ και τον δικό του πολιτικό ρόλο».\nΑναφερόμενος στις αντιδράσεις στην Τουρκία, ο κ. Καλαφάτης υπογράμμισε: «Από τον τρόπο με τον οποίο αντέδρασε η Τουρκία αυτές τις δύο μέρες αντιλαμβανόμαστε πόσο ενοχλημένη είναι. Και πόσο σημαντική ήταν η παρέμβαση του Πρωθυπουργού μέσα σ΄αυτό το κλίμα και οι αναφορές του για την καταδίκη του αναθεωρητισμού, του επεκτατισμού». Όπως εξήγησε: «Κατηγορηθήκαμε για το γεγονός ότι η Ελλάδα πήρε τόσο καθαρή θέση απέναντι σε πολιτικές επεκτατισμού και αναθεωρητισμού. Αναφέρομαι στη ρωσική εισβολή στην Ουκρανία, χωρίς “ναι μεν αλλά”, χωρίς αστερίσκους, από την πρώτη στιγμή. Εκεί που μετράς τους φίλους σου είναι όταν ξεκινάει η κρίση, διότι όταν “κάτσει η μπίλια κάπου” είναι πολύ εύκολο να πει κανείς “ναι, να πάω με αυτόν που είναι νικητής”. Κάποιοι έλεγαν τι έξυπνη που είναι η Τουρκία που έχει επιλέξει την επιτήδειο ουδετερότητα. Εμείς λέμε ότι έχουν επιλέξει τη μοναχικότητα και θα έρθουν απέναντι στις εξελίξεις». «Ο σκοπός δεν ήταν να έρθουμε σε αντιπαράθεση με την Τουρκία, ανέφερε ο Σταύρος Καλαφάτης, εμείς θέλουμε αγαθές σχέσεις με τους γείτονές μας, αλλά με σεβασμό του Διεθνούς Δικαίου».\nΟ Στ. Καλαφάτης απάντησε στην κριτική της Αξιωματικής Αντιπολίτευσης τονίζοντας ότι, «Και μόνο το γεγονός ότι ο ΣΥΡΙΖΑ επιμένει να επιλέγει σποραδικά γεγονότα μέσα σε μια διάρκεια συνεχών εξελίξεων στη διεθνή διπλωματική και πολιτική αρένα, αναδεικνύει την αμηχανία του να παραδεχθεί το προφανές. Ότι είναι πολύ διαφορετική η χώρα μας σήμερα όσον αφορά τη δύναμή της, όσον αφορά την ισχυροποίησή της, όσον αφορά το μήνυμα που εκπέμπει στην ευρύτερη περιοχή, σε σχέση με το πως ήμασταν πριν από λίγα χρόνια. Αυτό προκύπτει και μόνο από το γεγονός ότι πρώτη φορά καλείται Έλληνας Πρωθυπουργός να μιλήσει στο Κογκρέσο. Και αυτό είναι ενδεικτικό και έχει και συμβολική σημασία».\nΘεσσαλονίκη: Εκδήλωση για την ημέρα της ανεξαρτησίας των ΗΠΑ (ΦΩΤΟ)


Η Δικαιοσύνη επιδικάζει αναδρομικά στους συνταξιούχους! – ΕΝΥΠΕΚΚ\n18/09/2019 18/09/2019 enypekk Επίκαιρα\nΝέα δικαίωση για συνταξιούχους από το Διοικητικό Πρωτοδικείο Αθήνας!\n(αποφάσεις 11424/2019, 12098/2019 και 12108/2019)\nΕπιδικάζουν τα αιτούμενα ποσά και μάλιστα νομιμοτόκως (με επιτόκιο 6%) !\nΜε τρεις σημαντικές αποφάσεις του, το Διοικητικό Πρωτοδικείο Αθήνας δικαιώνει συνταξιούχους του ΕΤΑΤ («Ενιαίο Ταμείο Ασφάλισης Τραπεζοϋπαλλήλων»), του Ταμείου Νομικών και του ΤΑΠ-ΟΣΕ («Ταμείο Ασφάλισης Προσωπικού Οργανισμού Σιδηροδρόμων Ελλάδος»)!\n● την υπ’αριθ. 11424/2019 απόφαση, με την οποία τρεις συνταξιούχοι του ΕΤΑΤ («Ενιαίο Ταμείο Ασφάλισης Τραπεζοϋπαλλήλων») δικαιώνονται και τους επιστρέφονται οι περικοπές στις κύριες και επικουρικές τους συντάξεις που έγιναν σύμφωνα με τον ν. 4093/2012, για το χρονικό διάστημα από τον Απρίλιο του 2012 μέχρι και 31-12-2014. Τα ποσά που τους επιδικάζει το Δικαστήριο ανέρχονται σε 12.817, 10.224 και 6.090 ευρώ αντιστοίχως!!\nΚαι οι τρεις αυτές σημαντικές αποφάσεις του Διοικητικού Πρωτοδικείου Αθήνας ευθυγραμμίζονται με τις οριστικές και αμετάκλητες υπ’αριθ. 2287-2290/2015 αποφάσεις της Ολομέλειας του Συμβουλίου Επικρατείας και όχι μόνο αναγνωρίζουν ότι ο ΕΦΚΑ πρέπει να επιστρέψει τα παρανόμως παρακρατηθέντα ποσά στους ενάγοντες, αλλά διατάσσει να καταβληθούν νομιμοτόκως (με επιτόκιο 6%) από την ημερομηνία επίδοσης της αγωγής στον Φορέα!!


JP Morgan: Ενδιαφέρουσα η περιφέρεια – πώς διαμορφώνονται οι αποτιμήσεις του ΧΑ | Moneyreview.gr\nBusiness & Finance Δευτέρα 17/05/2021, 12:14 ΚΟΡΙΝΑ ΣΑΜΑΡΚΟΥ\nΗ φάση συσσώρευσης θα αποτελέσει καλό σημείο εισόδου στις αγορές, σύμφωνα με τον οίκο\nΕνδιαφέροντα βρίσκουν οι αναλυτές της JP Morgan τα χρηματιστήρια της ευρωπαϊκής περιφέρειας, σύμφωνα με σημερινή έκθεση στρατηγικής του επενδυτικού οίκου.\nΗ JP Morgan προειδοποιεί τις τελευταίες εβδομάδες ότι τα διεθνή χρηματιστήρια θα μπουν σε μία φάση συσσώρευσης, θεωρώντας ότι ο S&P 500 θα «κολλήσει» γύρω από το επίπεδο των 4.000 μονάδων. «Εξακολουθούμε να πιστεύουμε ότι αυτή η συσσώρευση δεν θα είναι παρατεταμένη, αλλά θα διαρκέσει ενδεχομένως 1-3 μήνες και στο τέλος θα αποδειχθεί ένα σπουδαίο σημείο εισόδου για την επόμενη φάση της ανοδικής κίνησης», εξηγούν οι αναλυτές.\nΣε αυτή την περίοδο, η JP Morgan εκφράζει προτίμηση για τους αμυντικούς κλάδους, δηλώνει επιφυλακτική για την τεχνολογία και θετική για τις τράπεζες.\nΑπό τις επιμέρους ευρωπαϊκές αγορές, ο οίκος συστήνει overweight θέσεις στην Ευρωζώνη έναντι της Βρετανίας.\n«Μέσα στην Ευρωζώνη, πιστεύουμε ότι η περιφέρεια είναι ενδιαφέρουσα. Οι περιφερειακές χώρες είναι οι μεγάλοι ωφελημένοι από το Ευρωπαϊκό Ταμείο Ανάκαμψης», τονίζουν οι αναλυτές, εξηγώντας ότι τα κεφάλαια του σχεδίου αντιστοιχούν στο 9,4% του ΑΕΠ για την Ιταλία και στο 10% για την Ισπανία.\nΤην ίδια στιγμή, οι αναλυτές εξηγούν ότι η περιφέρεια αποτελεί ένα βασικό «value play», αφού τα χρηματιστήριά της έχουν μεγαλύτερη έκθεση στις μετοχές αξίας και αναμένεται να ωφεληθούν από τη στροφή των επενδυτικών χαρτοφυλακίων σε αυτό το κομμάτι της αγοράς.\nΤην ώρα που δηλώνει θετική για τον τραπεζικό κλάδο, η JP Morgan εξηγεί ότι οι δείκτες της περιφέρειας είναι τραπεζοκεντρικοί, με αποτέλεσμα οι επιδόσεις της περιφέρειας έναντι του πυρήνα να ευθυγραμμίζονται σε μεγάλο βαθμό με την πορεία των τραπεζών.\nΤο κόστος δανεισμού παραμένει χαμηλό και οι όροι δανειοδότησης έχουν βελτιωθεί τόσο για τις επιχειρήσεις όσο και για τους καταναλωτές, συνεχίζει ο οίκος.\nΣύμφωνα με τα στοιχεία της JP Morgan, η Ιταλία και η Ισπανία είναι ανάμεσα στις φθηνότερες αγορές του κόσμου.\nΣυγκεκριμένα, η Ισπανία εμφανίζει P/E 15,3 με βάση τα εκτιμώμενα κέρδη των επόμενων 12 μηνών και η Ιταλία 13,4. Η Ιταλία είναι από τις πιο φθηνές αγορές και σε σχέση με τον ιστορικό μέσο όρο των αποτιμήσεών της. Θα πρέπει να σημειωθεί ότι το αντίστοιχο P/E του χρηματιστηρίου της Αθήνας είναι πολύ υψηλό, καθώς σύμφωνα με τα στοιχεία της JP Morgan διαμορφώνεται στο 68.\nΗ αγορά της Αθήνας εμφανίζει P/E 72,4 με βάση τα εκτιμώμενα εταιρικά κέρδη του 2021, 64,8 για το 2022 και 58,3 για το 2023. Η μερισματική της απόδοση υπολογίζεται στο 1,3%.\nΣύμφωνα με τους υπολογισμούς του οίκου, ο MSCI Greece θα εμφανίσει αύξηση των εταιρικών κερδών κατά 27,9% φέτος, κατά 11,8% το 2022 και κατά 11,1% το 2023, έπειτα από τη μείωση του 6,2% το 2020.\nΕπενδυτικοί οίκοι Ξένα χρηματιστήρια Χρηματιστήριο Αθηνών Ταμείο Ανάκαμψης


Παπαγάλος "κατέδωσε" γυναίκα για τον φόνο του συζύγου της. Επαναλάμβανε την τελευταία φράση του θύματος - ΜΗΧΑΝΗ ΤΟΥ ΧΡΟΝΟΥ\nΠαπαγάλος «κατέδωσε» γυναίκα για τον φόνο του συζύγου της. Επαναλάμβαν...\nΠαπαγάλος «κατέδωσε» γυναίκα για τον φόνο του συζύγου της. Επαναλάμβανε την τελευταία φράση του θύματος\nΕτικέτες: γυναικα, μάρτυρας, παπαγάλος, φόνος, φυλακή\nΜια γυναίκα κρίθηκε ένοχη για τον φόνο του συζύγου της, τον οποίο πυροβόλησε πέντε φορές, αφού την «κατέδωσε» ο παπαγάλος του ζευγαριού.\nΑρχικά ένας εισαγγελέας του Μίσιγκαν είχε σκεφτεί να χρησιμοποιήσει ως στοιχείο τη φράση του παπαγάλου, όμως αργότερα η πρόταση αυτή απορρίφθηκε από το δικαστήριο. Εξάλλου, σύμφωνα με τον εισαγγελέα, είναι μάλλον απίθανο το πουλί να κληθεί να καταθέσει ως μάρτυρας στη διάρκεια της δίκης.\nΠληροφορίες: BBC, FOX17\nΔιαβάστε επίσης στο news247: Ηριάννα: Ο κόσμος που ήταν δίπλα μου, μου δίνει δύναμη να μη λυγίσω\nΤα φριχτά βασανιστήρια των κρατουμένων στο «κολαστήριο» του Αμπού Γκράιμπ στη Βαγδάτη. Αποκαλύφθηκαν όταν διέρρευσαν φωτογραφίες που έβγαζαν οι αμερικανοί στρατιώτες (Προσοχή! Σκληρές εικόνες!)\n“Εάν ποτέ βγω έξω, θα αρχίσω να σκοτώνω και πάλι». Ο κατά συρροή δολοφόνος της Ουκρανίας που σκότωσε 52 ανθρώπους με σφυριά και τσεκούρια. Από την φυλακή απειλούσε και τον ουκρανό πρόεδρο


Όταν παίζεις στην ομάδα που γουστάρεις | Sportstonoto\nΗ κάψα του Λάζαρου είναι να γίνει σύνθημα στα χείλη των φίλων του Ολυμπιακού, σε εκείνων δηλαδή που ξέρει καλά πως σκέφτονται και πώς λειτουργούν, καθώς υπήρξε στις ίδιες εξέδρες δίπλα τους, είναι δεδομένη και κινητήριος μοχλός για τη συνέχεια. To “είναι τρελός ο Λάζαρος” έχει ήδη ακουστεί στο “Γ. Καραϊσκάκης”…\nΤο θετικό για τον Ολυμπιακό είναι πως αυτή η συνθήκη έρχεται με έναν φορμαρισμένο παίκτη και μάλιστα επιθετικό, διότι αν ήταν στόπερ, μπορεί και να μην το καταλαβαίναμε ποτέ. Πόσες φορές να απειληθεί ο Ολυμπιακός σε μία νορμάλ σεζόν; Στην επίθεση χρειαζόταν λύσεις η ομάδα του Πειραιά και κυρίως στα άκρα που έδειχναν βραχυκυκλωμένα. Ο Λάζαρος δίνει επιλογές στο “ένας εναντίον ενός”, πατάει περιοχή, έχει συνεχώς στο μυαλό του να απειλήσει, σκοράρει, κρατάει μπάλα.\nRelated TopicsAEKFeaturedSuperleagueΔες ακόμηΛάζαρος ΧριστοδουλόπουλοςΟλυμπισκός\nΑΕΚ: Απέρριψε πρόταση για Λιβάγια, διάταση ο Λόπες


# 1 στις 25/12/2015\nΤελειως εγκυκλοπαιδικα .τι γνωμη εχετε για τους γκει γαμους και τις υοθεσιες;\n# 2 στις 25/12/2015\nτις χειροτερες... αντε γεια ,,,\nΑρέσει στα μέλη kouklaki123, Titikaka38\n# 3 στις 25/12/2015\nΣτη φυση το φυσιολογικο ειναι ο αντρας να πηγαινει με τη γυναικα ...οτιδηποτε αλλο θεωρειται ανωμαλια,εκτος απ τα ατομα π εχουν γεννηθει ετσι πχ αντρας με πιο πολλες γυναικιες ορμονες εκει οντως δν μπορεις να επεμβεις ...αλλα ακομα κ επιλογη καποιου να ναι να πηγαινει με ατομα ιδιου φυλου (π για μενα αυτο θεωρειται ανωμαλια)αν δν <<ξεφτιλιζεται>>ας κανει οτι θελει στο κρεβατι του κανεις δν εχει δικαιωμα να τον κρινει...οσο αφορα την υοθεσια μου ακουγεται τραγικο να φανταστω πως θα μεγαλωσει 1 παιδι με 2 μαμαδες η 2 πατεραδες οσο κ να το αγαπανε το καταδικαζουν να μη ζησει ποτε μια φυσιολογικη ζωη!\n# 4 στις 25/12/2015\nΑυτήν ακριβώς την άποψη περί ανωμαλίας, είχαν κ για τότε που ξαφνικά ήθελαν οι γυναίκες κ οι φτωχοί άντρες να ψηφίζουν στις εκλογές ...κι ούτε εκατό χρόνια δεν έχουν περάσει ακόμα από τότε.\nΑρέσει στα μέλη JemConstance, Trypes και σε ακόμα 5 μέλη.\n# 5 στις 26/12/2015\nτι λες ρε αχινε εχουν καμια σχεση μεταξυ τους αυτα τα δυο;\nμερα με την νυχτα ,,\nδεν εχω την αποψη να τους πεταν απ τα μπαλκονια ουτε να τους φτυνουν στα μουτρα ,,το θεωρω ,ελεεινο και τρισαθλιο ,για τον ανθρωπο ..\nκαι κτηνωδες ,,,\nαλλα να τρωω στην μαπα να φιλιουνται γλωσσοφιλα μπροστα μου δυο αντρες η δυο γυναικες η να πιανονται χερι χερι ,,,\nκαι να φοραν και βερες ,,, εχουμε ξεφυγει πια ,,,\nοχι δεν το ανεχομαι ,,,\nειναι προκλητικο και κραυγαλαιο και προσβαλει την αισθητικη μου ,,,\nεδω καλα καλα νιωθω αβολα οταν βλεπω νεα ζευγαρακια κυριως να φιλιουνται στο στομα επιμονα ,,\nκαι επισης η υιοθετηση παιδιου απο γκευ ζευγαρια στο ονομα της αγαπης ,,,αυτο κι αν ειναι ,,,\nγονιος ειμαι και ξερω ,,,ετεροφυλο ,, ζευγαρι μεγαλωνει παιδι και βγαινει με βαρια ψυχολογικα κι απωθημενα κατα ποσον ομοφυλο ζευγαρι ,,,\nειμαι καθετη ,,,κατακρινω τις επιλογες ,,,και ειμαι ευαισθητη με την ορμονικη ανωμαλια ,,,\nωστοσο μακρια απο μενα κι ας ειναι και μια πιθαμη ,,,\nστο σπιτι του και στον χωρο του ,,,και λιγο με νοιαζει ..\n.εχω και δικα μου ν ασχοληθω σοβαροτερα απο κουτσομπολια ,,,\nΑρέσει στα μέλη valerie, Gerasimos83\n# 6 στις 26/12/2015\nΗ επιστημη δεν εχει ακομα καταληξει αν γεννιεσαι ή γινεσαι ομοφυλοφιλος .Στην φυση ειναι ελαχιστα τα ζωα που δεν εχουν ομοφυλοφιλικες σχεσεις.Μακαρι συντομα να επιτρεψουμε τα ομοφυλοφιλα ζευγαρια να μπορουν να υοθετουν.Ενα παιδι αυτο που χρειαζεται ειναι αγαπη ασχετα αν προερχεται απο ενα ετεροφιλο ζευγαρι ή ενα ομοφυλοφιλο ζευγαρι ή μια ανυπαντρη μητερα ...\n# 7 στις 26/12/2015\nΣυμφωνω απολυτα το να τους δωσουν δικαιωμα να υιοθετησουν ειναι λαθος το παιδι θα ζει μια ζωη στη κοροιδεια\n# 8 στις 26/12/2015\nΣχόλιο # 6 από kode79\nΑρέσει στο μέλος Gerasimos83\n# 9 στις 26/12/2015\nΠω πω τι έχουμε πάθει με αυτούς τους ομοφυλόφιλους ρε παιδί μου μέρες που είναι κιόλας.\nΈχω ακούσει πως αν τους δεις να φιλιούνται για πολύ ώρα μπορεί να κολλήσεις ανωμαλίτιδα. Στην βουλή όταν έπεσαν τα φιλία προ ημερών, όλοι οι βουλευτές χρειάστηκαν προληπτική νοσηλεία και εμβολιασμό για να αποφύγουν τα χειρότερα.\nΑν σε αγγίξουν κιόλας τα συμπτώματα είναι πολύ χειρότερα. Άκουσα ακόμα και για φυσιολογικούς ανθρώπους που ξαφνικά έγιναν ΚΚΕ και κάθε φορά που τους ρωτούσες για την ομοφυλοφιλία αυτοί άρχιζαν να αναλύουν τα εργατικά δικαιώματα (κάτι σαν την Παπαρήγα στην βουλή κατά την ψήφιση του συμφώνου συμβίωσης δηλαδή) αλλά και το πως η εγχείρηση αλλαγής φύλλου συμβάλει στην ενίσχυση του καπιταλισμού και την άνοδο του ιμπεριαλισμού (όπως είπε και ο Πατέλης).\nΓια αυτό όλοι στον δρόμο που χάραξε ο Αμβρόσιος τέκνα μου, που και φυσιολογικός είναι και, κυρίως, άντρας με τα όλα του. Φτύστε τους στον δρόμο όπως έγραψε ο κήρυκας αυτός της αγάπης και της ομοψυχίας στον blog του λίγες μέρες πριν από τα Χριστούγεννα.\nΑν είναι δυνατόν να μας χαλάνε την αισθητική άνθρωποι που δεν ζουν την ζωή τους όπως τους λέμε εμείς. Που ακούστηκε!!!\n# 10 στις 26/12/2015\nΝ'αλλάξουμε λίγο την ερώτηση; Μήπως να ρωτούσαμε και τη γνώμη που έχουμε για το τι φαγητό προτιμάει ο καθένας; Ποιό μέρος θα προτιμούσε για τις διακοπές του; Ποιό είναι το αγαπημένο του χρώμα; Ακριβώς όπως φαντάζεσαι. Η απάντηση θα ήταν "δε μας αφορά". Και θα σου εξηγήσω και πολύ απλά το λόγο.\nΔε μας πέφτει κανένας λόγος στις προσωπικές, ιδεολογικές, θρησκευτικές ή σεξουαλικές προτιμήσεις κάποιου. Τι μας κόφτει εμάς αν δυο άνθρωποι θέλουν να παντρευτούν; Εκτός κι αν έχουμε αυτο-διοριστεί φύλακες και ως άλλοι Γιαγκούλες διατηρούμε την αυταπάτη πως θα πρέπει να δώσουμε και άδεια για το πως θα ζήσει κάποιος άλλος τη ζωή του. Ειλικρινά δε μπορώ να καταλάβω για ποιό λόγο έχει σκάσει αυτός ο ντόρος και ποιοί έχουμε το θράσος να νομίζουμε πως είμαστε για να απορρίπτουμε ή ν'αποκαλούμε ανώμαλο ή αρρωστημένο κάτι. Απο τη στιγμή που η ΔΙΚΗ ΣΑΣ η ζωή δεν επηρεάζεται απο το πως θα ζήσει τη ΔΙΚΗ ΤΟΥ ζωή κάποιος άλλος, προς τι η όλη έκφραση αηδίας και ηθικής; Απο τη στιγμή που ένας άνθρωπος δεν προκαλεί με τον τρόπο ζωής του γιατί θα πρέπει να τον καταδικάσουμε για τις επιλογές του; Για την επιλογή του ν'αγαπήσει τον άνθρωπο που ο ίδιος επέλεξε. Γιατί σοκαριζόμαστε τόσο όταν στην ίδια την Αρχαία Ελλάδα η ομοφυλοφυλία βασίλευε. Τώρα τα μαθαίνουμε;\nΓράφτηκε πάνω κάτι για τη φύση και για το τι είναι ανώμαλο και τι όχι. Χωρίς να θέλω να γκρεμίσω κανενός τη γνώση, η ομοφυλοφυλία συναντάται παντού στη φύση και σε χιλιάδες είδη. Ας αφήσουμε λοιπόν αυτά τα περί ανωμαλίας και διαστροφής.\nΌσον αφορά την υιοθέτηση παιδιών, ξέρω πολύ καλά οτι είναι ένα ευαίσθητο θέμα και ομολογουμένως κανείς δεν περιμένει απο ανθρώπους που έχουν μεγαλώσει σε άλλες δεκαετίες, σε κλειστότερο κύκλο να το δούν θετικά. Παρ'όλα αυτά ας αναρωτηθούμε ποιο είναι το ζητούμενο στο να μεγαλώσεις ένα παιδί. Είναι το να μεγαλώσει και να γίνει σωστός άνθρωπος; Να γίνει ευτυχισμένο; Να σέβεται και να εκτιμάει και τον εαυτό του και τους γύρω του; Αν οι απαντήσεις σε όλες αυτές τις ερωτήσεις είναι θετικές, τότε ας κάτσουμε να σκεφτούμε πως όλα αυτά μπορεί να τα προσφέρει ένα ετεροφυλόφυλο ζευγάρι και οχι ένα ομοφυλόφυλο ζευγάρι. Εκτός κι αν όλα τα παιδιά που τελικά "πήραν το στραβό δρόμο" ήταν μεγαλωμένα σε ομοφυλόφυλες οικογένειες. Αν έχουμε το δικαίωμα ν'απαγορεύσουμε σε δυο ΑΝΘΡΩΠΟΥΣ να μεγαλώσουν ένα παιδί, ας απαγορεύσουμε και σε φυσιολογικά σε σας ζευγάρια να κάνουν παιδιά που δε θέλουν. Γιατί έχω δεί πολλά παιδιά που τα μεγάλωσαν δυο μπαμπάδες ή δυο μαμάδες και πραγματικά τα θαυμάζω. Στο άρθρο 16(3) της Παγκόσμιας Διακήρυξης Ανθρωπίνων Δικαιωμάτων αναφέρεται: «Η οικογένεια είναι η φυσική και θεμελιώδης μονάδα της κοινωνίας και χρειάζεται να προστατεύεται από την κοινωνία και το κράτος.». Να προστατεύεται, όχι να φρουρείται, ούτε να φυλακίζεται.\nΤο έχω πει και θα το ξαναλέω συνέχεια. Υπάρχουν ομοφυλόφυλοι άνδρες που είναι πολύ πιο άνδρες απ'όλους τους ψευτονταήδες που κυκλοφορούν εκεί έξω, και γυναίκες πολύ πιο γυναίκες απο κάτι γυναικούλες. Το οτι εμείς είμαστε ετεροφυλόφυλοι δε μας κάνει ικανούς να ξευτιλίζουμε άλλους ανθρώπους και φυσικά δε μας κάνει ανώτερο είδος. Έχω πολλούς ομοφυλόφυλους φίλους και ούτε έχουν 5 χέρια, ούτε αφρούς βγάζουν και μου έχουν συμπεριφερθεί εξαιρετικά.\nΠρίν αρχίσει το λιθοβόλημα απο τους πανταχού καλο-Χριστιανούς, ας κάτσουν να σκεφτούν πως η έννοια αγάπη περιλαμβάνει όλη την πλάση. Όλα είναι δημιούργημα του δικού σας Θεού. Βλέπετε ούτε και γώ είμαι καλή Χριστιανή, ούτε πιστεύω στον Θεό σας που στο όνομα του οποίου πληγώνετε και υποβιβάζετε άλλους ανθρώπους. Να κάτσω ή να με κάψετε; Αφήστε τις ευχές και τις ψευτοκαλοσύνες μέρες που είναι και σεβαστείτε λίγο τον συνάνθρωπο σας. Και αν η "αγάπη" σας είναι τόσο μεγάλή που δε μπορεί να χωρέσει τον υπόλοιπο κόσμο, κάντε το για τον εαυτό σας.\nΥ.Γ : Σέβομαι αφάνταστα τη γνώμη μεγαλύτερων ανθρώπων που σίγουρα είναι εντελώς αντίθετοι. Και το κάνω γιατί την ίδια ακριβώς άποψη έχουν και οι δικοί μου γονείς. Η γνώμη όμως ας παραμείνει απλά γνώμη κι ας μη γίνεται κακία. Γιατί μια τέτοια έκφραση περί κακίας πρόκειται και ψεύτικης ηθικής. Κι αν δεν είναι ηθική η ομοφυλοφυλία, είναι ηθική όλη αυτή η έκφραση μίσους; Αναρωτιέμαι.\nΑρέσει στα μέλη JemConstance, silver80 και σε ακόμα 7 μέλη.\n# 11 στις 26/12/2015\nποιες ειναι οι ψευτοκαλοσυνες;\nκαι η κακια ποια ειναι ;\nδεν γουσταρω να βλεπω γκευ να φιλιουνται στο δρομο ,,,τελος ,,\nτα νομικα δικαιωματα καποιου διασφαλιζονται και σ εναν συμβολαιογραφο ,,,\nαυτο παει να πει οτι ειμαι κακος;\nεσυ εχεις αληθεια αποχτησει παιδι ;\nεχεις κανει οικογενεια γαμο;\nοταν ο γιος σου θα φερει τον φιλο του στο σπιτι θα τον βλεπεις να φιλιεται στο στομα\nκαι σου πει μανα ελα παντρευομαι και υιοθετω και παιδι να πας και να δωσεις και τις ευχες σου ,,,\nο καθενας εχει τις αποψεις του ,,,\nγια κοιταξτε που τα συσσιτια της αθηνας ταισαν σημερα δεκαδες κοσμο πεινασμενο ,,,\nτην πατριδα που την χανουμε και\nμας φευγει απο τα χερια ,,,\nπαρατηρωντας απραγοι ,,,\nκι αφηστε τα προοδευτικα που μονο για κακο συμβαινουν ,,,\nΣχόλιο # 10 από fire_fly\nΑρέσει στα μέλη elenitsa86, Gerasimos83\n# 12 στις 26/12/2015\nΤζούλια άσε τον Βαρουφάκη και τα χρυσαύγουλα, ένας είναι ο ηγέτης που πρέπει να ψηφίσεις στις επόμενες εκλογές\n# 13 στις 26/12/2015\nκαπτεν οπαδος κι εσυ;\nμπραβο προοδος ,,,\nδηλ συμπεραινουμε κατα τα γραφομενα ,,,\nοτι το να εχουν σχεση δυο ομοφυλα μελη ειναι κατι απολυτα φυσιολογικο ,,,\nοπως και να μεγαλωνει ενα παιδι με γονεις του ιδιου φυλου ,,,\nοπερ σημαινει οτι αφου παιρνει αγαπη οταν η κοινωνια αποτελειται απο ετεροφυλους γονεις το παιδακι θα σκεφτεται οτι δεν διαφερει καθολου απο τις αλλες οικογενειες ,,,\nκαι ολα βαινουν καλως και φυσιολογικα ,,,\nτι να πω τωρα ,,δεν εχω αλλο σχολιο ,,,\nΣχόλιο # 9 από Captain_Jack_Sparrow\n# 14 στις 26/12/2015\nεσυ τωρα ειρωνευεσαι;\nμε κοβεις για ατομο που δεν ξερω τι του γινεται;\nαν η μαζα κινειται στα χαμενα εμενα λιγο με κοφτει ,,,\nτον ανθρωπο τον ισορροπει η σταθεροτητα και οι αξιες ,,,\nκαιρος να το καταλαβεις κι εσυ γιατι 36 ρισες\nαλλα δυστυχως την ελληνικη κοινωνια την αποτελεις κι εσυ ,,και καποιοι αλλοι που εχουν παρομοιιες ιδεες σαν κι εσενα ,,,\nκι απο σενα εξαρταται και η δικη μου τυχη και η τυχη των παιδιων μου σ αυτη τη χωρα ,,,\nτο σταματω γιατι γι αλλου μου πηγε,,,το παραβαρυνα ,,\nΣχόλιο # 12 από Captain_Jack_Sparrow\n# 15 στις 26/12/2015\nTzoulia59, εγώ δεν που δεν έχω παιδιά δε μπορώ να έχω άποψη περί του θέματος. Εσύ άραγε έχεις δεί παιδιά που υιοθετήθηκαν απο ομοφυλόφυλα ζευγάρια να καταλήγουν κάπως αλλιώς; Να παίρνουν λάθος δρόμο; Να γίνονται άνθρωποι που δεν έχουν χρησιμότητα; Έχεις κάποια εμπειρία επι του θέματος; Γιατί έγώ τα βλέπω καθημερινά γύρω μου.\nΌσον αφορά την αντίδραση μου στα μελλοντικά παιδιά μου. Αυτό που θα ήθελα εγώ σαν γονιός θα ήταν να τα δώ ευτυχισμένα, να γίνονται σωστοί άνθρωποι και να σέβονται τους εαυτούς τους και τους υπόλοιπους. Αν το καταφέρω αυτό θα μαι ευτυχισμένη μαμά και το χρέος μου θα το έχω κάνει. Τα θέλω τους και οι επιθυμίες τους θα είναι δική τους δουλειά. Όπως είπα και πιο πάνω, φυσικά και έχεις το δικαίωμα της γνώμης σου. Και εμένα υπάρχουν πολλά πράγματα που κλωτσάνε την αισθητική μου στα ζευγάρια που βλέπω στο δρόμο. Η παραπάνω άποψη μου αφορά τις αντιδράσεις που έχει σηκώσει το ζήτημα. Το αν θα δεχτείς εσύ ή ο οποιοσδήποτε άλλος κάτι, εμένα δε μ'αφορά. Και το οτι χάνεται η πατρίδα δεν έχει να κάνει με το συγκεκριμένο θέμα. Εκτός κι αν αυτό είναι αποτέλεσμα του συμφώνου συμβίσωσης και έχω χάσει επεισόδια.\nΑρέσει στα μέλη Aparatchik, iisida και σε ακόμα 4 μέλη.\n# 16 στις 26/12/2015\nαυτό δα έλειπε να κάνουν οι άλλοι ό,τι γουστάρετε ... κυρία τζούλια μας .\n# 17 στις 26/12/2015\nμε 25 ρικα που χτυπανε τα ποδια κατω επιβαλοντας αποψεις δεν μπαινω σε κουβεντα ,,,\nαπεχθανομαι τις μικρομεγαλιστικες συμπεριφορες ,,,\nαυτος που παιρνει απο το χερακι τον φιλο του και σαλιαριζει στους δρομους φορωντας βερα ,,,\nδεν σεβεται πανω απ ολα τον εαυτο του αλλα ουτε και τους αλλους ,,,\nπου τον τρων στην μαπα ,,,\nκαι ρωτηστε κανεναν ειδικο ψυχολογο να σας ενημερωσει τι δραματα ψυχολογικα περνουν αυτες οι οικογενειες με τα γκευ παιδια ,,,\nεσυ εχεις γνωρισει υιοθετημενα παιδια ομοφυλων ζευγαριων ;\nτα οποια εγιναν χρησιμοι ανθρωποι και κυριως ισορροπημενοι;\nγιατι η χρησιμοτητα ειναι σχετικη,,,\nη ψυχικη ισορροπια εδω ειναι η ενσταση ,,,\nαν δεν καταλαβες ,,,\n# 18 στις 26/12/2015\nΜάλλον θα πρέπει να ξανακοιτάξετε τι σημαίνει "¨επιβάλλω άποψη". Και εφόσον δε συνδιαλέγεστε με 25χρονα αφενός δε θα μπώ στη διαδικασία να συνεχίσω τον "διάλογο", αφετέρου θα περιμένω να φτάσω στην ηλικία σας. Απο τη στιγμή που ο ένας άνθρωπος έχει κάτσει και έχει κλείσει αυτιά και δίνει και ονόματα όπως ελεεινό, κραυγαλέο και όλα τα υπόλοιπα, τι να κάνω να μπώ στο ίδιο κλίμα αγάπης; Λυπάμαι μόνο που υπάρχουν άνθρωποι που υποτίθεται πως έχουν έμπειρες και ντόμπρες απόψεις για τη ζωή, να αναφέρονται σε οικογενειακά δράματα. Σοκ, ξεσόκ κι όμως είναι πάρα πολύ ευτυχισμένα αυτά τα παιδιά και έχουν και περήφανους γονείς. Δράμα είναι να υπάρχουν χιλιάδες παιδιά που μεγαλώνουν σε ιδρύματα ενώ θα μπορούσαν να υιοθετηθούν απο ΑΝΘΡΩΠΟΥΣ. Και δε θ'αναφερθώ καθόλου γι αυτά που ζούν τη βία και την κακοποίηση στο ίδιο τους το σπίτι. Και επειδή μου ζητήθηκαν και παραδείγματα:\n-Κόρη γειτόνων μου, στην ηλικία μου, με δυο πτυχία, εθελοντική προσφορά σε στρατιωτική βάση στο Ιράκ και τώρα φοιτήτρια μεταπτυχιακού στην Οξφόρδη\n-Άλλη φίλη φίλης, φυσικός με 2 χρόνια υποτροφία στο cern και μαμά σε λίγο και η ίδια\n-Δύο παιδάκια στην ίδια γειτονιά επίσης, απίστευτα καλοί μαθητές και τρομερά ευγενικά παιδιά,\n-Γιός γείτονα μου "φυσιολογικό" σε σας ζευγάρι, ετεροφυλόφυλο, τον συλάβανε πριν κανα δυο μήνες για ασέλγεια σε ανήλικο κοριτσάκι. Γονιός και ο ίδιος παντρεμένος με γυναίκα.\nΌλοι αυτοί οι άνθρωποι έχουν κάνει το καλύτερο δυνατό για τα παιδιά τους. Και κανείς απο αυτούς δε θα ήθελε να δεί το παιδί του δυστυχισμένο. Κάποια πήραν το λάθος δρόμο κάποια στιγμή. Έφταιγε ο τρόπος που μεγάλωσαν; Εφταιγαν οι ίδιο οι γονείς: Οι παρέές; Όλα μαζί; Ποιός ξέρει. Πάντως σίγουρα το δράμα δε βρισκόταν στο φύλο των γονιών τους.\nΑρέσει στα μέλη Aparatchik, iisida και σε ακόμα 3 μέλη.\n# 19 στις 26/12/2015\n# 20 στις 26/12/2015